open-index/open-wikipedia-markdown huggingface dataset:
瑞峰

**瑞峰**（，，），也音譯成**阿尼尔•库马尔•拉伊**，印度外交官，箇歇是印度駐埃塞俄比亞大使，2017年到2020年是印度駐上海總領事。

## 經歷
瑞峰是1973年4月25号出生个。渠有地质学搭水资源管理硕士学位，会得讲英语、印地语、切蒂斯格尔语、博杰普尔语搭阿拉伯语。

2001年加入印度外事服务部。完成外交培训后首，渠畀渠分到新德里外交部海湾国家司做见习外交官。后来，渠拉埃及开罗完成仔阿拉伯语个义务语言培训。

2003年到2006年，当仔印度驻开罗大使馆三等搭两等秘书，负责新闻、信息搭文化工作；2006年到2009年，当仔印度驻科威特大使馆两等搭一等秘书，负责经济、商业搭领事事体；2009年到2012年，当仔印度驻孟加拉国高级专员公署一等秘书兼办公厅主任，负责经济合作搭印度对孟加拉国个发展援助计划；2012年到2014年，垃新德里外交部发展伙伴关系部门工作，负责处理印度对邻国个发展援助计划咾互联互通项目；2014年到2017年，当仔印度常驻日内瓦联合国办事处公使，负责印度搭联合国人道主义事务协调厅、联合国难民署、联合国国际减灾战略、国际移民组织等组织咾《巴塞尔公约》、《鹿特丹公约》、《斯德哥尔摩公约》、《水俣公约》、《拉姆萨尔公约》等多边环境协定个合作，还有印度使团个行政咾财务工作。

2017年11月份到2020年9月份，当仔印度驻上海总领事。2023年11月26号，畀印度政府任命为下一任印度驻埃塞俄比亚大使。2024年2月份，当仔印度驻埃塞俄比亚大使。拉出任驻埃塞俄比亚大使以前，瑞峰勒垃新德里外交部总部当议会搭协调联秘，负责搭联邦各部委、州政府、立法者、非政府组织咾啥个协调工作。

## 參考資料
闵行体育公园

**闵行体育公园**，是上海市闵行区一座公园，总面积84公顷（1260亩），正门勒垃上海市闵行区新镇路456号。公园勒垃上海外环高速西面、顾戴路以北、新镇路以东、农南路以南，原七宝镇友谊村，是上海市头一座用体育命名个公园、上海市第一座大型城市主题公园、上海市五星级公园、国家3A级旅游景区。

## 历史
公园原先是七宝镇一座废建筑垃圾堆场。为咾改善区域生态环境质量，促进可持续发展，营造绿色城市森林，闵行区委、区政府拿伊改造成大型开放式公园。公园2001年11月份开始造个，2004年1月份造好对外开放。

## 参考

## 参见
* 锦绣湖
* 闵行文化公园
* 莘庄公园
哈利·般哥

**哈利·般哥**（，，），是一個印度企业家搭慈善家。渠是拓維集團（）个创始人、董事长兼首席执行官。

## 经历
哈利·般哥1950年8月10号生垃印度旁遮普邦个阿姆利则。

2013年，哈利·般哥退出来宝集团，创办仔海运公司拓維集團（）。

2022年香港湾仔锡克教庙重建以后再开放，箇趟重修哈利·般哥捐款5000萬港元，是捐得頂多个一個人。

## 参考资料
潮音社区（湖州）

**潮音社区**，是吳越浙江省湖州市吴兴区朝阳街道个一隻社区。

潮音社区东面到横塘路，南面到横渚塘河、菜花泾，西面到小市河、潮音桥，北面到新开河。本来有潮音新村（潮音小区）、慈感寺、青年路、定安石油小区、九八医院等居民小区。

## 历史
明朝手里是乌程县五区南市界、鹅行界，有三井铺、渡东铺。清朝手里是乌程县在城第十七庄、第十九庄。民国初年属吴兴城；民国十八年（1929年）属吴兴县第十区南街里；民国廿年（1931年）改归南街镇；民国廿四年（1935年）属爱山镇，是第一保。1981年6月份，潮音新村造好之后，设立潮音居委会。2000年12月份，潮音、马公、慈感寺居委会撤脱，设立**潮音社区**。

2022年，慈感寺搭潮音新村两隻地块征收脱。

## 参考资料
东湖家园社区（分清爽）

**东湖家园社区**好指：

* 东湖家园社区（湖州），吴越湖州市吴兴区月河街道个一隻社区
* 东湖家园社区（鹰潭市），中国江西省鹰潭市梅园街道个一隻社区
張勳

**張勳**（），原名**张和**，字**少軒**，號**松壽老人**，中國江西南昌府奉新縣赤田村人。清末民初將領。清朝手裏做官做到江南提督，護理兩江總督，民国辰光，是長江巡閱使、**定武上將軍**。擁戴宣統帝復辟以後畀渠封爲**忠勇亲王**。

## 参考文献
堂子（分清爽）

**堂子**好指：

* 堂子，是吳越湖州地區个一種小廟
* 堂子（满族），是滿人祭天祭神个场许
* 妓院：“便买了几个讨人，到京城里头开了一家堂子，赛金花便做起本家来。”（《九尾龟》172回）；“有人劝他将女儿卖在堂子里，也可得一二百块钱身价。”（《歇浦潮》84回）
堂子（满族）

**堂子**（满语：），也叫**堂色**、**堂澀**、**唐舍**，是满人祭天祭神个场许，乾隆年间敲定伊个中文翻译是堂子。崇德元年（1636年），皇太极禁止老百姓摆堂子，故咾堂子变成宫廷专有个。堂子是薩滿教个祭祀场许，拜天圜殿是朝北个，同天坛正好相反，里向还有得畀皇帝、皇子、八旗亲王、郡王、贝勒、贝子咾啥个73座石座。祭祀前，石座丄要插松木杆，叫“神杆”。

## 参考
吴泾镇

**吴泾镇**，是中国上海市闵行区下头个镇，勒垃黄浦江往北转弯个地方个北面，2000年设置个，有得华东师范大学、上海交通大学咾啥个高校搭仔紫竹国家高新技术产业开发区。面积37.64平方公里，户籍人口5.80万人（2017年），常住人口12.12万人（2010年）。

## 历史
“吴泾”是从黄浦江支流吴冲泾来个，清朝个辰光简称吴泾。明朝中叶勒垃吴泾箇地方设置摆渡，故咾形成自然集镇。1960年1月份，闵行区成立个辰光设置**吴泾镇街道**，1960年4月份筹建城市人民公社时，改名**三分社**，1961年9月份改名**吴泾街道**。1964年划畀徐汇区，1981年2月份闵行区重新成立个辰光划畀闵行区。

“塘湾”，因俞塘湾故咾叫箇個名字，嘉庆年间形成市镇。1959年成立**塘湾人民公社**，1984年3月份改叫**塘湾乡**，1993年变成**塘湾镇**。

2000年，吴泾街道帮塘湾镇合并，变成**吴泾镇**。

## 地理
吴泾镇勒垃黄浦江往北转弯个地方个北面，东面、南面是黄浦江，北面华泾镇接壤，西面隔开淡水河是颛桥镇、江川路街道，主要是滨海平原。除开黄浦江，还有得樱桃河、淡水河、金英河、新蒋家湾、俞圹、圹泗泾、六磊圹咾啥个河浜。

吴泾镇是亚热带季风气候，温和潮湿，四季分明，全年平均气温15.36℃，降水量1100mm。东北部个吴泾工业区是空气污染、水污染、土壤污染个主要污染源。

## 交通

吴泾镇交通发达。

公路网络个说话么，有得申嘉湖高速公路、虹梅南路、虹梅南路高架、龙吴路咾啥个主干路，还有得闵浦大桥、虹梅南路隧道咾啥个黄浦江过江通道。讲到铁路么，吴泾铁路搭仔上粮七库等专用线跑工厂、仓库个货运。公共交通么，上海轨道交通15号线到吴泾镇紫竹高新园区，还有得沿牢龙吴路、东川路跑个轨道交通23号线。黄浦江边有得吴泾、闸港等摆渡口，还有交关专用码头。

## 经济

吴泾镇经济主要是制造业搭仔科技产业。1958年大跃进，开出来吴泾工业区发展制造业，集中一批市属大型企业。21世纪初个上海紫竹高新技术产业开发区，通过边浪个上海交通大学、华东师范大学发展科技产业，定位是“东方硅谷”。另外有得30条市政商业街，第三产业也有发展。

## 人口
到2017年2月份，吴泾镇一拢总有得户籍人口57978人，侪是城镇人口。根据第六次全国人口普查个数据，2010年吴泾镇一共有得常住人口121164人。

## 教育

华东师范大学闵行校区、上海交通大学闵行校区就勒垃吴泾镇，是闵行区帮紫竹高新技术产业开发区合作成立个紫竹国际教育园区，也是紫竹国家高新技术产业开发区个科技依托。另外还有得上海东海职业技术学院咾啥个职业学堂，搭仔华东师范大学第二附属中学紫竹校区、友爱实验中学咾啥个中学小学。

## 参考资料
塘湾镇

**塘湾镇**好指个是：

*塘湾镇（贵溪市），中华人民共和国江西省鹰潭市贵溪市下头个镇。
*塘湾镇（洪江市），中华人民共和国湖南省怀化市洪江市下头个镇。
上海市老底子也有同名个镇，乃朝已经畀吴泾镇吃脱哉。
紫竹国家高新技术产业开发区

**紫竹国家高新技术产业开发区**，简称**紫竹国家高新区**、**紫竹高新园区**，是中华人民共和国个国家级经济技术开发区，勒垃上海市闵行区南部，2001年9月12号批准造个，2002年6月25号奠基。高新区依靠上海交通大学、华东师范大学发展集成电路、软件、新能源、航空、数字内容、新材料、生命科学咾啥个科技产业，定位是“东方硅谷”。

## 参考文献
东川路（上海）

**东川路**，是上海市闵行区南部一条路，东起黄浦江边吴泾摆渡口，西到汇江路，用云南东川做名字个。1984年开始修个东川路，箇嗖弗断往两面延伸，到2017年还有延伸工程。路两边有得上海闵行经济技术开发区、上海交通大学闵行校区、华东师范大学闵行校区、紫竹国家高新技术产业开发区。

## 参考资料
春申路

**春申路**是上海市闵行区中部一条东西向道路，西起沪闵公路接沁春路，东到老沪闵路接徐汇区华泾路，全长4.6公里。路1998年修个，名字是从路南面春申塘来个。

箇当中，华泾港-老沪闵路段是全路段顶晚开通个部分，2014年进行环评公示，2015年开造，2016年10月份通车。

## 参考
狂亂

《**狂亂**》（）是美国歌手嘎嘎小姐个第八张录音室专辑，是Interscope Records垃2025年3月7号发行个。《狂亂》混合仔流行音乐、电音搭摇滚风格，歌词探讨自我认同、情绪冲突搭社会压力。专辑名“狂亂”（意思是“混乱”）反映出箇眼主题。
堂子

**堂子**，是吴越湖州地区个一种小香火庙，裏向供“**堂子五圣**”。老底子鄉下頭交通要道全有箇種小庙，有交關場許還用“堂子”作地名。

明朝田藝蘅《留青日札》里向收进个一种讲法讲，朱元璋平定天下之后封功臣，做夢夢到千千萬萬陣亡个兵来求渠，朱元璋答应让渠拉五個人一组，到各地享受祭祀，渠命令江南人家立尺五小廟，俗稱五聖堂。有人认为湖地刮堂子就是介来个。民国《双林镇志》裏向寫：“湖俗信鬼，祀五圣堂子最盛。五圣不知何神，乡间村路、水口各处建一祠，广、高不逾四五尺，其中或塑像，或画壁，以至小巷、空园、屋壁、树旁多建祀之。年底及清明、端午各节必往祝。”

湖州鄉下頭刮堂子一般性造拉路口、河湾、桥堍、桑园刮地方。裏向墙丄畫神像，或者就寫四字神名，前頭擺香台好烧香、点蜡烛、燒纸钱。

吴越各地也全有箇種“五圣庙”、“五圣堂”，叫法各异。

## 搭界个文章

* 五通神
* 五聖菩薩
* 上方山（苏州）

## 參考文獻
湖州市东风小学教育集团

**湖州市东风小学教育集团**，是吴越湖州市个一隻公办小学教育集团，是2018年个辰光成立个。介歇有南华路搭建设路两隻校区。

## 历史沿革
**湖州市东风小学**本来有东风搭南园两个校区：东风校区有拉月湖桥西老底子关帝庙个地方，1909年3月份陆树藩拉许丄创办**湖州东区公立典业初等小学堂**，后末来改成关帝庙小学、贵泾初级小学、第五保国民学校、贵泾完全小学、向前小学、东风战校，1972年改名东风小学，1978年7月份韶山小学併進东风小学。南园校区有拉月湖桥东老底子归安县学个地方，民国手里建立县立第六小学，1945年改成县立孔庙小学，1948年到1953年是浙江省湖州师范附属小学（湖师附小），1953年改成红墙灣小学，1967年改名少年路小学，1978年7月份朝晖小学併進少年路小学，1983年改名南园小学，2002年并进东风小学。

2018年7月份，南华路校区启用（有拉原來湖州市第十一中学碧浪校区），湖州市东风小学改名成**湖州市东风小学教育集团**。后末来东风校区搭南园校区弗再增收学生子，原来个学生子转到建设路校区，东风校区改建成湖州市东风幼儿园，南园校区改建成吴兴区教师进修学校、吴兴区老年大学。

## 参考
龙漕路

**龙漕路**，是中国上海市徐汇区一条一公里长个路，东西走向个，东起龙吴路，西到漕溪路帮沪闵路，是双向四车道个柏油马路，地底下头是地铁12号线。
凉茶

**凉茶**是珠三角地区个人根据当地个气候搭仔水土条件，通过中医养生理论，用中草药做出个一种有得清热解毒、生津止渴、祛火除湿等效果个饮料。勒垃马来西亚、新加坡咾啥个交关华人蹲个亚热带地区也交关行。凉茶是中华人民共和国国家级非物质文化遗产。

## 参考
定安社区（湖州）

**定安社区**，是吳越浙江省湖州市吴兴区朝阳街道个一隻社区。

社區有拉杭长桥南路边丄，东面、南面、北面畀碧浪湖、长湖申线、菜花泾、横渚塘河港围牢，西面是康山街道。有碧浪小区，碧润苑小区，鸿泊湾小区介三隻住宅小区，总面积大概23万平米。根据2023年个《浙江省标准地名录》，人口有得1386個人。

## 歷史
宋朝、元朝手里，是乌程县霅水乡。明朝成化八年（1472年）属乌程县五区十六都。清朝实行顺庄法之后，属乌程县定安门外廿三庄。民国初年属吴兴县西北乡；民国十八年（1929年）属吴兴县第九区定安里；民国廿年（1931年）里改成镇；民国廿四年（1935年）属吴兴县第一区安仓镇；民国三十年（1946年）属道场乡，是第一保。1949年10月份，建立安定居委会，1956年居委会整顿改选个辰光改名定安居委会。1970年9月份，改名常红居委会；1981年10月份恢复本来个名字。 2000年12月份，定安居委会撤脱，改建社区。2010年3月，定安、一字桥社区合併成**定安社区**。

## 参考资料
湖州市第十一中学

**湖州市第十一中学**（），简称**湖州十一中**，是吴越湖州市个一隻初级中学。学堂有拉湖州吴兴区南街丄。

## 历史沿革
1919年，湖州三一社会堂拉衣裳街丄创办教会学堂，是业余补习性质个，取名“三余学社”。1932年，正式定名“吴兴县私立三余初级商业学校”，附设商业夜校，拉衣裳街三一会堂里向。1941年12月份，改名“吴兴县私立三一初中学生补习学校”。1943年（也有讲法是1946年），搬到南街丄，拉省教育厅立案，承认学历。1946年，成立董事会，董事长是陈勤士，聘丁立勇当校长。1949年，校长丁立勇用募捐搭借款个方式拉状元坊买嘚四亩地，就是介歇南街校区个一部分，造嘚十多间平房当新校舍。

1953年，嘉兴地区专署文教处批准，改名“湖州市私立三余初级中学”。1956年春天公改成公立，校名“浙江省湖州第三初级中学”。第二年，改名“浙江省湖州第一初级中学”。1963年畀省教育厅指定为新教材试点学堂。1970年秋天公改成完全中学建制，改名“湖州市第一中学”。

2002年8月份初高中分离，初中部留拉原地成立**湖州市第十一中学**。

2006年，湖州十一中碧浪校区开始招生。2010年，改名**湖州市第十一中学教育集团**。2018年7月份，碧浪校区改成湖州市东风小学南华路校区。

## 参考资料
西菲律宾海

**西菲律宾海**（；菲律宾语：Kanlurang Dagat ng Pilipinas，或者Karagatang Kanlurang Pilipinas；简称**WPS**）是菲律宾海个西部部分。乃朝菲律宾政府拿伊来南中国海里向属于菲律宾专属经济区个部分，还有辰光用来错误个指代原个头个南中国海。

## 参考
上海长江河口科技馆

**上海长江河口科技馆**勒垃上海市宝山区宝杨路1号吴淞炮台湾湿地森林公园里向，是上海市科学技术委员会、宝山区政府帮华东师范大学合作共建个博物馆，是中国全国科普教育基地、全国海洋科普基地、上海市爱国主义教育基地、华东师范大学河口海岸科学综合实验基地。

## 场馆介绍
上海长江河口科技馆是2011年10月18号造好开馆个，总建筑面积7707平方米，是上海市宝山区政府帮华东师范大学区校合作个重点项目，华东师范大学国家重点实验室所在单位河口海岸研究院负责内容策划，华东师范大学设计学院负责从建筑外观到馆内个设计。

展馆长得唻赛过条动个鱼，好分成四隻常规展厅搭仔一隻临时展厅，重点介绍长江河口个自然、生态、科技、历史，综合展示世界各隻主要河口个相关知识。上海长江河口科技馆正对长江、黄浦江个汇流处，同上海吴淞国际邮轮码头、吴淞炮台湾湿地森林公园一道构成滨江景观带。

## 参观信息
* 开放辰光：礼拜两到礼拜天9:00-16:30。

## 参见
* 河口
* 长江口
* 吴淞口

## 参考文献

## 外部链接
* 上海长江河口科技馆
假卵戳臀疘

**假卵戳臀疘**（），是一种戳臀疘个方式，女人家戴假个卵戳到男人家个臀疘里向去。

## 参考
足交

**足交**（）是用隻脚來踏、捘、压、夹、挼、搓生殖器咾，挑起淘伴性头个一种性行为。

足交一般性是用脚去弄卵，必过有常时也指用脚咾脚趾头去弄屄咾臀疘。

## 参考
申江服务导报

《**申江服务导报**》是上海报业集团主办个综合性周报，1998年1月1号创刊，曾经是全国十大城市周报之一。2018年11月28号，申江服务导报休刊，转型成线下文化创意复合实体店“申活馆”。

## 参考资料
奶交

**奶交**，也叫**乳交**，是女人家用奶奶来刺激男人家个卵个性行为。

奶交个辰光，男人跪或者坐垃女人个肚皮或者胸脯丄，一头拿豎起來个卵摆垃女人个奶奶当中搓或者来回戳，一头女人或者男人拿奶奶望当中推咾裹牢卵，产生赛过打手铳个紧致个感觉，模拟戳屄。奶奶当中或者卵丄好用润滑剂咾馋唾水。 反过来，女人也好收紧奶奶裹咾卵咾前后动。另外个姿势包括男人立许女人跪倒，或着男人朝天睏倒咾女人勒垃上頭。

女人家勒垃奶交个辰光一般性弗会得得着直接个性刺激，除脱让淘伴达到高潮带来个性刺激。必过，科学家亚历克斯·康福特讲，奶交会得让奶奶敏感个女个达到高潮。男人垃奶交个辰光也好用节头管来弄女个。

## 参考
指交

**指交**（）是用节头管来弄屄咾臀疘，激起渠个性反应，渠好当作做爱个淘伴之间爱抚或者另外个性爱动作个一部分，也好作为一家頭手淫个方式。

## 方式

### 屄爿
屄爿个一些地方，特别是阴蒂，是性敏感区。挼屄爿，特别是阴蒂，是女人达到高潮顶常见个方式。研究表明，70%到80%个女人要直接刺激阴蒂再会得高潮。

### 陰道
阴道整体丄弗大敏感，必过渠下头三分之一（靠近屄门口个地方）有交关神经末梢，勒垃做爱个辰光受着刺激会得产生快活个感觉。

### 臀疘
用节头管弄臀疘作兴会得让人快活，因为臀疘块地方有交关神经末梢，节头管插进去个辰光拉伸臀疘括约肌也会得带来外加个刺激。

用节头管弄自家个臀疘算是臀疘自慰，刺激人家个臀疘算是手交咾肛交个一种方式。

## 参考
大奶奶（分清爽）

**大奶奶**好指：

* 大奶奶，也叫巨乳，指女人身丄生来大个个奶奶，或者有奶奶生来大个女人
* 老底子佣人对东家大老婆个叫法
大奶奶

**大奶奶**，也叫**大波霸**，**巨乳**，讲个是生得蛮大个奶奶，或者是奶脯生來大个女人。

## 文化意义
远古辰光，奶奶畀人当作是生命咾生命力个象征，雕像咾壁画丄，女人家个基本特征全是生得大透个奶奶，丰满个骨盆搭仔凸出个肚皮，反映出勒垃母系氏族社会里向人对女人家生养能力个崇拜：比方讲维伦多尔夫个维纳斯咾啥。

古印度神话里向个母夜叉，勒垃艺术里向也常樁有得誇張个第二性征。

中国历史丄，勒垃女性身体审美里向对奶奶是弗大看重个，到仔近代民国辰光，社会丄有人发起“天乳运动”，反对束胸缠胸。性学家张竞生提倡“大奶复兴”，渠弗单单讲到束胸对大人、小人健康个影响，还强调发达个奶脯勒垃审美丄个好，女人个大奶奶显出渠拉周身个曲线美，还好激起男人家个性头。

## 毛病
忒大个奶奶会得影响人个正常生活，也有得因为发育过头，组织增生过头咾，奶奶大来搭身体失调个巨乳症。第个情况要用“乳房缩小术”，用开刀个方式拿多余个组织切脱，缩小奶奶。

女人个奶奶因为老化咾会得耷落（也叫下垂），研究发现罩杯比较大个女人勒垃生过小人后首奶奶更加容易耷落。上海闲话里向耷落个大奶奶叫“叉袋奶”。

## 搭界个文章

* 戀胸
* 平胸

## 参考
卵脬（分清爽）

**卵脬**好指：

* 卵脬，也叫卵袋，学名阴囊，有常时也指阴茎
* 屄，勒垃宁波闲话里向“卵脬”讲个是女人个外阴，也就是屄
许其亮

**许其亮**（），山东临朐人，空军特级飞行员，原副国级领导人。1966年7月份，伊加入解放军服役，1967年7月份加入中国共产党，中国人民解放军空军上将军衔。当过中共中央政治局委员、中共中央军事委员会副主席，中华人民共和国中央军事委员会副主席。
薄熙来

**薄熙来**（），是山西定襄人，生垃北平，从北京大学毕业，原中国共产党搭中华人民共和国政治人物，原副国级领导人。中共第十六、十七届中央委员，第十七届中央政治局委员，2012年9月份党籍开除脱，第二年9月份判处无期徒刑。渠是中华人民共和国开国元勋、国务院前副总理薄一波拉二儿子。

## 参考
2025年山东高密友道化学有限公司爆炸事故

2025年5月27号中午11:57左右，中华人民共和国山东省潍坊市高密市个山东友道化学有限公司工厂发生爆炸，至少5人死脱，19人受伤，6人失踪。爆炸原因还勒垃调查。

## 背景
山东友道化学有限公司是一家2019年成立个化工企业，勒垃山东省潍坊市高密市仁和化工园区。公司通过连续流技术生产农药大战医药中间体，是豪迈集团个子公司，是全球顶大个氯虫苯甲酰胺生产商，年产量约11,000吨。

## 爆炸
2025年5月27号中午11:57左右，工厂一隻车间里向发生爆炸。目击者报告表示，爆炸产生邪气大个火球，浓烟升到几百米高空，冲击波震碎3公里内向个小区个窗。

## 伤亡破坏
到2025年5月27号，爆炸造成5人死脱，19人受伤，6人失踪。爆炸对工厂搭仔周边地区造成重大破坏，附近建筑个窗裂开来。

## 响应
事故发生以后，当地消防部门出动55部消防车搭仔232名救援人员。应急管理部部署国家消防救援队帮专业工作场所应急响应单位协助搜救。

## 参考文献
韓寶華

**韓寶華**（），字**劍青**，浙江安吉（今湖州市安吉縣）人，原籍河南光山，中國近代教育家、政治家，國民黨左派。

## 生平
1878年10月21号，韓寶華生垃浙江省安吉縣小溪口鎮蝦㘰。渠原籍是河南省光山縣鄒家窪，阿爹叫韓宗義，阿爷叫韓炳寅（鐵山先生），全是耕讀傳家。韓寶華拉爺是光緒初年（約摸1875年）个監生，勒垃老家教私塾，有兩個兒子一個女兒，日腳弗好過咾，帶牢老婆徐氏咾大兒子國華、二兒子文化咾女兒搬到嘚安吉，開墾嘚百把畝荒地，後末來加到三百來畝，變成嘚一個中等地主。韓寶華搭渠拉小弟歲華全是垃蝦㘰出生个。

光緒二十三年（1897年），韓寶華補嘚博士弟子員。宣統手裏，韓寶華創辦嘚小溪口頭一所初等小學堂安溪小學堂。

1909年，渠進嘚浙江自治研究所学习，毕业嘚之後當嘚安吉县议会议员。後末來又到浙江法政专门学校攻讀法律，学成之後當嘚江苏、湖南高等审判厅书记官。1918年回轉到浙江之後垃杭州當律师，平反嘚好幾起冤案，變得蠻有名氣。1921年渠当选嘚省宪法会议议员。

1924年，通過張繼等人个介紹，渠加入嘚中國國民黨，渠奉行孫中山「聯俄、聯共、扶助農工」三大政策，是箇辰光杭州比較有名氣个左派人士。1925年，渠当选嘚浙江省自治法会议代表，拉箇個辰光搭沈钧儒、褚辅成等人一淘畀人叫作联省自治派。1926年，浙江省長夏超起義兵敗畀人殺脫，孫傳芳大肆搜捕革命黨人，韓逃到嘚江西，當嘚北伐軍東路軍總參議，引東路軍進浙。

1927年，四一二事件爆發之後，蔣介石大規模揢共產黨員咾國民黨左派，張靜江當嘚浙江省主席。韓寶華搭中共浙江組織領導人一淘反張靜江主浙，介咾畀軍警𧼱，只好從杭州逃出。渠先到長興管埭鄉小朋友拉屋裏避難，又畔拉安徽省廣德縣鄉下頭。着末來因爲鄉下頭治安混亂，蹲弗長遠，半年之後搬到嘚上海法租界尚賢里三號，閉門教子，靠詩畫自娛，只搭經亨頤、楊杏佛、褚輔成、沈鈞儒等人保持往來。

1930年1月16號，韓寶華生毛病無得嘚。

## 參考資料
小溪口鎮

**小溪口**，是吳越湖州安吉縣搭长兴县搭界地方个一隻集鎮，介歇分别归安吉县梅溪镇小溪口村搭长兴县和平镇小溪口村。

## 歷史
長興小溪口本來是吳山鄉个鄉政府驻地，2012年，吳山鄉撤脫，併進和平镇。

## 名人
* 雷震：中華民國政治家，原籍河南羅山，小溪口附近个长兴县苕南乡雷家边村（介歇是长兴县和平镇红山村吴山边自然村）人。
* 韩宝华：中華民國政治家，原籍河南光山，生拉安吉縣小溪口鎮蝦㘰，拉小溪口創辦嘚安溪小學堂，是當地頭一所初等小學堂。
* 尚传道：中華民國吉林省民政厅厅长、长春市市长。渠本姓王，长兴县虹星桥镇方里村人，過繼畀安吉小溪口姓尚个人家。

## 參考資料
陆方舟

**陆方舟**（），中华人民共和国江苏省南通市海门区人，中国共产党党员，中华人民共和国政治人物。

## 职业经历
陆方舟1967年3月份出世个，读大学个辰光先後获得工学学士帮工商管理硕士学位。1989年7月份，陆方舟开始做生活。2007年7月份前，伊做过上海张江（集团）有限公司党委副书记、副总经理，上海市张江高科技园区领导小组办公室副主任，张江功能区域党工委委员、管委会副主任。2007年到2016年，伊勒垃浦东新区，做过浦东新区国有资产监督管理委员会主任、企业工作党委书记、内联企事业单位工作党委书记。2017年，陆方舟转去做浦东新区副区长帮上海自贸区管委会副主任。2018年，伊平调去做上海市嘉定区委副书记、代理区长。2020年5月15号，陆方舟转做嘉定区委书记。2025年3月31号，陆方舟平调到中共闵行区委常委、委员、闵行区委书记。

## 评价
新华社评价陆方舟是個善于倾听、集合智慧个人。伊勒垃改革落实方面“抠细抠严”，城市管理精细化、更有温度。

## 参考资料
畹町路

**畹町路**是中華人民共和國上海市闵行区个一条路，北起莘朱路，南接澜沧路，长1.18公里。
虹莘路

**虹莘路**，是中華人民共和國上海市闵行区个一条南北向个路，北面是虹桥镇，南面是莘庄镇，拿箇两個镇个头一個字命名，全长9.85千米。

1999年，因为造新梅花苑小区，虹莘路畀一劈两：北段是吴中路—龙茗路，双向2~4车道；南段是沪闵公路辅路到春申路，是莘奉金高速个辅道，弗允许货车跑，只有得一根车道。

## 参考资料
莘朱路

**莘朱路**是中华人民共和国上海市闵行区一条东西走向个路，因为伊西起莘庄，东到朱行，故咾用莘庄、朱行二地个头一個字起名字。1998年修上海外环高速以后，莘朱路断成两截：一段西起莘庄镇个闵城路接广贤路，东到上海外环高速外圈莘朱路入口，勒垃外环南面；另外一段勒垃外环北面，西起莲花南路，往东经朱行到龙州路接莘朱东路。

## 参考
北翟路

**北翟路**是中华人民共和国上海市长宁区搭仔闵行区个一条路，西起嘉闵高架路连勒北青公路，东到中环线接长宁路。伊因为东西两端起点分别是北新泾帮诸翟，故咾叫箇個名字。道路是中华民国14年(1925年)个辰光工部局越界筑路修个，伊個辰光是从北新泾到华漕个路，用上海公共租界工部局总董庇亚士个名字叫伊**庇亚士路**（Pearce Road）。中华民国32年（1943年）改名西湖路。中华民国34年（1945年），路往西延伸到诸翟镇，改叫北翟路。

## 参考
华漕镇

**华漕镇**是中華人民共和國上海市闵行区北面一隻鎮，东面是长宁区搭仔闵行区新虹街道，西面是青浦区，南面闵行区七宝镇，北面隔开吴淞江是嘉定区，面积46.28平方公里，户籍人口6.60万人（2008年）。2000年10月份，原华漕镇、诸翟镇、纪王镇合并成现在箇隻华漕镇。
江川路

**江川路**是中華人民共和國上海市闵行区南部一条路。伊东起沪闵路接江川东路，西到西河泾东岸，用云南江川做名字。1958年修个，伊個辰光叫**一号路**，全长7千米，1980年改名江川路。路边是闵行经济技术开发区。

## 历史
1957年12月份，上海市一届二次党代会正式提出“在上海周围建立卫星城镇，分散一部分工业企业、减少市区人口过分集中”，规划建设闵行、嘉定、安亭、松江、吴泾五隻卫星城，当中“闵行”就是老闵行，乃朝个江川路街道。1958年底，闵行卫星城里向有得上海电机厂、上海重型机器厂、上海汽轮机厂、上海锅炉厂咾啥个，8万多人住勒闵行老镇里向。为咾缓解住房压力，政府规划出“闵行一条街”。

1959年4月3号，“闵行一条街”（乃朝江川路个沪闵路到兰坪路段）开工。为咾迎接建国十周年，宽44米个路，连同路两边37幢四五层楼高个房子，只用六隻号头就完工哉。伊辰光个“闵行一条街”生活设施齐全，有闵行鞋帽商店、迎宾茶叶店、大庆食品店、光明食品店、聚商老正兴餐馆咾啥个，刘少奇叫伊“闵行的南京路”。

1960年初，兰坪路东西两边造仔16幢房子搭商业楼。1961年7月份，路往西拓展到瑞丽路。

江川路一开始造好个辰光，路两边种个是白杨树，冬天落叶，夏天生虫。1961年改成常青个香樟木。

## 参考资料
浦锦北路

**浦锦北路**是中华人民共和国上海市一条南北向个路，乃朝伊南起江松路接浦锦路，北到闵行区帮浦东新区个区界接涵林路，全长158米，是一条跨区个路。

## 概述
### 命名
浦江镇里向南北向个路侪是“浦”字开头，第二個字从有得美好、繁盛意思个字里向挑个，浦锦路就箇能起名字个，“北”是浦锦路往北延伸个意思。

### 历史
2021年6月份，勒垃浦江社区详细规划里向就有浦锦路北延伸个计划，必过到2024年12月17号上海轨道交通市域线机场联络线开通运营个辰光，伊还呒没开始造，导致三林南站配套道路弗便当。浦锦路勒垃江松路往北还有得100多米个断头路，断头路往北是菜田，只有一条水泥便道，规划个老三林港桥只有浦东新区伊面修仔一半，导致附近居民去三林南站要绕2.5公里。

2025年1月10号，闵行区发展与改革委员会答复表示年内开工。2025年5月26号，经上海市闵行区规划和自然资源局核准，浦锦北路工程规划许可证终于发下来哉好开始造哉，9月30号造好拉通车个。路造好以后好做浦锦地区帮三林地区个快速通道。

## 注释


## 参考资料
守仁桥街

**守仁桥街**勒垃上海市宝山区大场镇，是一条南北走向个路。伊北起场中路，南到沪太支路，全长300米，宽7米。

## 历史
清末，大场镇有得箇能介一条路面宽4米个路，后来改成煤屑路。1984年拓宽，改成沥青路面。路箇地方原先有座叫**守仁桥**个桥。1988年10月份，叫箇条路守仁桥街。2009年10月6号，守仁桥街路坍脱，导致煤气、供水中断。

## 参考
闵行经济技术开发区

**闵行经济技术开发区**，是上海市闵行区个国家级经济技术开发区，简称**闵行开发区**，规划个辰光按照南北方向主干道叫**昆阳工业点**，前身是1982年批准个**闵行新工业区**，总面积3.5平方公里。开发区是上海闵行联合发展有限公司负责开发，自家表示是国家级开发区里向面积顶小个工业开发区。

## 历史
1981年3月初，上海市向时任中华人民共和国国务院副总理谷牧提出利用外资创建出口产品工业区个想法，谷牧表示支持。上海市规划局故咾提出奉贤星火农场、闵行两隻选址方，阿末勒垃同年4月6号，请示建立闵行出口产品工业区；7月3号，上海市人民政府批复同意；1982年8月21号，上海市规划局向市人民政府上报《闵行昆阳工业点开发规划方案》，规划建设闵行新工业区，东起沙港，西到昆阳路，北沿剑川路，南到江川路，规划面积2.13平方公里。1983年，上海市开发公司管理处委托上海工业设计院编制详细规划，拿昆阳工业点改叫闵行开发区，拿昆阳路以东个高压供电走廊用地划畀闵行开发区。

1983年4月3号，时任上海市副市长裴先白主持召开闵行开发区征地动迁工作会议，成立闵行开发区征地动迁领导小组。1983年6月2号，上海市人民政府决定拿虹桥开发区、闵行开发区个开发机构合并，正式成立上海市闵行虹桥开发公司；同隻号头，公司头一趟邀请200多名外国商人进行招商引资。1984年5月份，沪港合资上海环球玩具有限公司勒垃开发区成立，是第一家进驻开发区个企业。1985年2月份，经上海市人民政府、对外经济贸易部批准，成立开发企业**上海闵行联合发展有限公司**，是一家内地搭香港合资个公司，全权负责闵行开发区个发展。

1986年，中华人民共和国国务院正式批准成立国家级闵行经济技术开发区，约定建设资金上海市自家寻，借用外资上海市自家还。

1991年8月份，上海市人民政府上报国务院特区办公室、国家计委、海关总署批准，闵行开发区用地面积扩大到3.5平方公里。第二期扩大工程分两块：南块从江川路往南扩展到黄浦江边；西块东起昆阳路，西到碧溪路，北沿咾大中华橡胶厂闵行分厂，南到上海重型机器厂。

2014年，上海闵行联合发展有限公司帮上海虹桥经济技术开发区联合发展有限公司（虹桥开发区开发实体）进行资产重组，成立上级控股公司上海地产闵虹（集团）有限公司。

## 参考来源
江川东路

**江川东路**，中華人民共和國上海市闵行区南部一条路，西起沪闵路接江川路，东到黄浦江，用个是云南江川个名字。1957年修个，伊辰光叫**达丰路**，1980年改名江川东路，1990年延伸。路边有得闵行中学、上海交通大学闵行校区、华东师范大学闵行校区、吴泾渡口咾啥个。

## 参考
虹许路

**虹许路**是中華人民共和國上海市长宁区、闵行区、徐汇区间个一条路，用个是虹桥路、虹桥镇许家宅村个头一個字，当中吴中路到虹桥路段是1947年修个，吴中路往南是中环路辅路工程个一部分。

## 参考
新镇路

**新镇路**，是中華人民共和國上海市闵行区七宝镇个一条路，因为伊勒垃七宝镇新镇区，故咾叫新镇路。伊北起吴中路接航中路，南到顾戴路接水清路。

新镇路因为学生子客流集中，外加跟伊换乘个东西向路弗多，新镇路个交通压力一向比较大。

## 历史
新镇路是1991年修个。

2012年12月18号，新镇路改造工程开工，是闵行文化公园、七宝生态商务区个配套项目。改造后个新镇路是闵行文化公园帮七宝生态商务区个中心道路，走向向东偏移200米，原有道路废脱，改成“4快2慢”车道。改造道路长1033.55米，道路红线宽35米。

## 参考
农南路

**农南路**，是中華人民共和國上海市闵行区七宝镇东南部一条城市次干道，1997年修个，因为伊勒垃原上海农学院南面，故咾叫箇個名字。路本来叫七中路。乃朝，路东起环西一大道，西到七莘路接华茂路，宽16米。

## 历史

农南路1997年修个，伊辰光只有新镇路到外环线一段。后来，为咾缓解新镇路沿线学堂过多，学生客流量忒大，导致路丄车流压力大，农南路延伸到七莘路、对接华茂路。延伸段长721.6米（後来更新成637.8米），原本计划2014年9月份开工、2015年3月份完工。

2015年4月份，中共闵行区区委常委、副区长于勇，闵行区交通委主任陈福明，帮上海市公安局交通警察大队闵行区交警支队副支队长舒迟勒垃上海交通广播《有请发言人》节目直播里向表示，闵行区正勒垃加紧进行方案规划，拿包括农南路个57条断头路摆进三年计划里向，尽快打通。2016年年底开始动迁，计划2017年6月份开工。2018年6月份，完成桥梁下部结构验收。2019年开始景观改造，箇段路也差弗多修好哉。

按照规划，环西一大道抬升工程会得拿农南路往东延伸对接东兰路，而且原先地道方案调整成地面道路哉。

## 注释


## 参考
西环路（上海）

**西环路**是中華人民共和國上海市闵行区莘庄镇个一条道路，南起莘浜路，北到淀浦河。因为乃朝西环路勒垃中春路下头，是中春路个辅路，故咾落雨天个辰光，西环路高头经常性因为中春路高架丄渧下来个雨水形成“瀑布”。

## 历史
1988年，西环路（莘浜路—南辅路）完工开通，全长1.24千米。

2004年，中春路（沁春路—黎安路）高架桥修好哉，西环路变成功高架桥下头个辅路，望北延伸到淀浦河。

## 参考资料
宋园路

**宋园路**是中华人民共和国上海市一條橫跨長寧區、閔行區、徐匯區个南北走向个路，勒垃宋庆龄陵园门口，伊北起虹桥路，南到吴中路，路全長1290米，宽6米到24米。中華民国23年（1934年）个辰光，路拓宽成现在箇样子，叫**张虹路**，名字从张家宅帮虹桥箇头一個字来个。1984年，路西面因为造仔宋庆龄陵园，改名**陵园路**。1994年再改名**宋园路**。

## 参考
中华人民共和国名誉主席宋庆龄陵园

**中华人民共和国名誉主席宋庆龄陵园**，简称**宋庆龄陵园**、**宋园**，前身是**上海万国公墓**，是中国上海一隻公共墓地，交关名人葬勒箇地方，勒垃上海市长宁区虹桥路1290号、宋园路21号。

里向有得国家名誉主席宋庆龄个纪念设施（主要是宋氏墓地、宋庆龄生平事迹陈列馆等）、名人墓园（中国籍名人个墓）、外籍人墓园搭仔少儿活动区（包括上海儿童博物馆等）四部分。

## 参考文献

## 外部链接
* 中华人民共和国名誉主席宋庆龄陵园
上海儿童博物馆

**上海儿童博物馆**勒垃上海市长宁区宋园路61号宋庆龄陵园里向，是一家儿童博物馆。

## 场馆介绍
上海儿童博物馆1996年5月29号成立，占地面积9000平方米，建筑面积4500平方米，地上三层，地下一层，建筑是长方体、球体、三角体组成个。博物馆主要有两隻展区，分别是主题科学展示区帮互动探索区。主题科学展示区主要对一眼儿童感兴趣个专题进行介绍，比方讲航海、航天、天文、月球、信息技术、环保咾啥个。互动探索区里向有树屋，小囡好穿丄各行业个制服，扮演警察、医生咾啥个角色，另外还有座小型剧场，小游客好上台表演。博物馆还有得主题展览区搭仔儿童阅读区，提供网络搭书籍。

2017年2月23号，经过一年多个闭馆修缮调整，上海儿童博物馆重新开馆。

## 参考文献

## 外部链接
* 上海儿童博物馆
* 上海科普教育基地联合会
月浦公园

**月浦公园**，勒垃中华人民共和国上海市宝山区月浦镇龙镇路6号，是宝山钢铁总厂月浦居住区个配套公园，1988年5月1号对外开放。公园里向有上海战役月浦攻坚战纪念碑，2002年5月15号个辰光为咾纪念月浦攻坚战建立个，2003年成为爱国主义教育基地。2008年完成老公园改造。2016年，月浦公园成为三星级公园。

## 参考资料
嘉定紫藤园

**紫藤园**又叫**嘉定紫藤园**，是中华人民共和国上海市嘉定区嘉定镇街道个一座公园，面积10600平方米，是嘉定区帮日本岡山县和气町个友好交流项目，里向是从日本引进个紫藤，是和气町町长藤本道生送个，一般性勒垃4月份中下旬开花。紫藤园1996年修个，2000年4月份造好对外开放。

## 参考资料
檀园（上海）

**檀园**勒垃上海市嘉定区南翔镇，本来是明代文人李流芳个私家园林，因为李流芳号檀园，故咾叫箇個名字。明末清初个辰光荒废脱，2011年重造以后对外开放。
方塔园

**方塔園**勒垃上海市松江區县城里向中山東路南面，1978年筹建，1981年初步造好，是勒垃原兴圣教寺个遺址丄造起來个。乃朝公園佔地172.73畝。

## 参考文献

## 外部链接
松南郊野公园

**松南郊野公园**是中华人民共和国上海市松江区米市渡一隻郊野公园，东到女儿泾、南到黄浦江、西起大张泾、北到北松公路、闵塔公路，总规划占地面积23.7平方公里。一期勒垃米市渡，占地面积5.07平方公里，东到松卫公路、南到黄浦江、西起大张泾、松金公路、北到闵塔公路，2019年1月份开个。

## 参考资料
庄行郊野公园

**庄行郊野公园**，又叫**庄行郊野·农艺公园**、**庄行农艺公园**，是中國上海市奉賢區莊行鎮个一座公園，面积14平方公里，东到竹港、南到大叶公路、西到千步泾、北到黄浦江。

## 历史
2019年12月20号，庄行郊野公园开工。2023年4月10号，庄行郊野公园开园。

## 参考
上海廊下郊野公园

**上海廊下郊野公园**又叫**廊下郊野公园**，勒垃中华人民共和国上海市金山区廊下镇，总规划范围约21.4平方公里，北到景邱路，西到六里塘，南到廊华路，东到山红河，里向有佔地面积600多亩个**廊下生态园**，是国家AAA级旅游景区。2015年10月份，一期约5.8平方公里个上海廊下郊野公园试运行。

## 参考资料
兴圣教寺

**兴圣教寺**勒垃中国吴越上海市松江区，是上海古寺庙，乃朝老里八早呒没嘞，高头现在是方塔园。

## 历史
兴圣教寺是五代吴越国干佑二年（949年）个辰光，当地人张子仁拿自家宅地捐出来造个，开山祖师是明颂法师，一开始叫“**兴国长寿寺**”。原占地面积约三十亩，寺东面有水陆池，南面方塔四面九级，另外有钟楼，钟楼有方塔一半高度。北宋大中祥符年间（1008年-1016年）改叫“**觉云院**”，後来改叫箇個名字。塔是北宋熙宁、元佑年间（1068～1094年）造个，元朝辰光寺院烧光只挺塔搭钟楼。大德年辰光，有僧人修观音院；明洪武初，原址2/3变成城隍庙，挺下来个改名“**兴圣塔院**”，清咸丰十年（1860年），钟楼烧脱，仅挺方塔。
广富林郊野公园

**广富林郊野公园**是中华人民共和国上海市松江区广富林街道个一座公园，勒垃广富林文化遗址附近，公园占地4.25平方公里，北起辰花路，南到广富林路，东起辰山塘，西到油墩港，2017年12月28号对外开放。广富林郊野公园里向好分成农园采摘、果林风光、湿地渔村、露营基地、油菜花田四大板块，绿野闲踪、帐篷营地、森林氧吧（内有森林、清泉、溪涧）、稻香闲影、老来青稻田、桃花岛、静水叠杉、花廊休闲、花园中心、房车营地、马术俱乐部等十二大区域，还有得文化展览、房车露营、采摘垂钓咾啥个综合郊野区。

## 参考资料
汇龙湖公园

**汇龙湖公园**勒垃中国上海市金山区山阳镇，东到海盛路，南到龙山路，西到海芙路，北到龙翔路，总用地面积约29364.3平方米，当中绿化面积20640.4平方米，建筑用地面积587.9平方米。公园主体汇龙湖利用原有个长堂河造个，面积78亩。湖里向有喷泉、亲水长廊。

## 参考文献
上海少年儿童图书馆

**上海少年儿童图书馆**，前身是1941年7月份成立个**私立上海儿童图书馆**，国家一级图书馆。伊勒垃上海市静安区南京西路962号，馆额是宋庆龄1980年题个。1999年，图书馆建筑入选第三批上海市优秀历史建筑。

## 历史
市少儿馆个前身是**私立上海儿童图书馆**，民国30年（1941年）7月份成立。图书馆一开始勒垃静安寺路大华书场，是应永玉发起个，得到中华慈幼会上海办事处等多隻社会团体个支持。两年以后，搬进新地方威海卫路910弄20号。新中国成立个辰光，图书馆一度关脱，1950年5月5号重新开放。1952年10月11号，图书馆改名上海市儿童图书馆。虽然图书馆勒垃1953年2月份再搬出去，1958年4月份还是搬回南京西路962号。1960年11月份，伊并进上海图书馆，成为上海图书馆个少儿分馆，对外还是叫上海市少年儿童图书馆。“文化大革命”个辰光停止开放，1970年7月份恢复开放。1987年1月份，上海少年儿童图书馆恢复独立建制。1990年，勒垃图书馆东北面造仔座低幼活动中心。2022年7月19号，图书馆勒垃普陀區长风公园附近新开分馆**上海少年儿童图书馆（长风馆）**。

## 现况
图书馆面积4200平方米，馆内实行借阅一体开架服务，有文学室、期刊室、多功能演讲厅、数字图书馆、儿童知识乐园、计算机教育中心。图书馆藏书60多万册，是上海地区少儿图书资源个中心。

## 参考文献

## 外部链接
* 少儿信息港
浙江日报报业集团

**浙江日报报业集团**，简称**浙报集团**，是中华人民共和国浙江省一家报业集团，2000年6月25号成立。2009年，成立浙报传媒控股集团。2011年9月，**浙报传媒集团股份有限公司**（）上市，成为中国大陆头一家上市个报业集团帮浙江省头一家上市个国有文化企业。集团乃朝有得33家传统媒体、300多隻新媒体、500万传统媒体读者、6.6亿网络注册用户（当中活跃用户5000多万，移动用户3000多万），独立法人单位135家（包括60多家独资、控股子公司），乃朝有6800多职工，总资产超过人民币40亿元，年营业收入近30亿远，媒体数量规模排勒中国报业集团前列。

勒垃2016年全国报刊出版集团排名里向，浙报集团排勒第二，排名只比上海报业集团低。2018年个辰光超越上海报业集团成为第一名。

## 旗下资产
### 报纸
* 浙江日报
* 钱江晚报
* 今日早报（已停刊）
* 江南游报
* 乐清日报
* 瑞安日报
* 海宁日报
* 柯桥日报
* 诸暨日报
* 上虞日报
* 东阳日报
* 永康日报
* 温岭日报
* 美术报
* 浙江法制报
* 浙江老年报

### 杂志
* 共产党员
* 党建
* 宣传半月刊
* 反腐败导刊
*行
* 金融家
* 贵州财富
* 藏真
* 电商卖家
* 电商参考
* 传媒评论
* 江南
* 新世纪周刊（主管单位已变更）

### 出版社
* 红旗出版社

### 重要网站
* 浙江在线
* 浙江24小时（原钱报网）
* 财新传媒（已撤资）

## 参见
*杭报集团

## 参考资料

## 外部链接
* 浙江日报报业集团公司网站
堡镇市民公园

**堡镇市民公园**勒垃中华人民共和国上海市崇明区堡镇石岛路280号，是堡镇第一座大型市民公园，2013年6月底启用，占地面积42300平方米，好分成“滨水走廊区”、“景观喷泉区”、“儿童游戏区”、“阳光草坪区”、“林荫广场区”等景点.2021年成为三星级公园。公园体育设施也承办上海“村BA”咾啥个比赛。

## 参考
长兴岛郊野公园

**长兴岛郊野公园**勒垃中華人民共和國上海市崇明區长兴镇長興島，是上海市头一批七隻郊野公园里向面积顶大个。2016年10月22号，长兴岛郊野公园正式免门票试开园。公园北面是青草沙水库，东面到沪陕高速，南侧、西侧分别是潘园公路、风凰公路，总体规划面积近30平方公里，一期工程总面积5.58平方公里。2018年评为国家AAAA级景区。

## 内部设施
公园里向有花溪湖、阳光大草坪、铁艺创意博览园、珊瑚馆、梦幻花海、百果天地、橘园风情咾啥个，游客好赏花、采摘。公园里向个前卫1966是拿老底子农场职工营房改造出来个。

## 参考
美特斯邦威

**美特斯邦威**（，证券简称：**美邦服饰**），是中国一家服装公司，1995年勒垃浙江省温州市创办，2005年启用上海总部，主要研发、设计、生产、销售休闲类服饰。美特斯邦威公司个主要经营模式是生产外包、直营销售搭特许经营相结合。公司个牌子有得Meters bonwe（美特斯邦威）、ME&CITY、ME&CITY KIDS（米喜迪）、Moomoo、Mini Moo、AMPM、（祺）、banggo（邦购，网购平台）。

## 历史
1993年成立美特斯公司，商标是“邦威”。1995年勒垃浙江省温州市开设第一家邦威专卖店。2005年启用上海总部，同时开张美特斯邦威服饰博物馆。2008年勒垃深圳证交所上市，同时发布新品牌“ME&CITY”。2010年上线邦购（banggo）电子商务网络平台。2015年推出“有范”搭配购物平台。

2021年，受销售弗景气个影响，美特斯邦威关脱伊勒垃杭州个顶大门店。同年6月份，总部搬去浦东新区康桥东路700号。2022年6月底，部分员工跑到美邦服饰上海总部讨薪，表示公司拖欠交关工资。2023年6月份，公司宣布卖脱自有房产。2023年12月4号，美特斯邦威拿伊勒垃成都个房产卖畀雅戈尔服饰。

## 参考

## 外部链接
*
银都路

**银都路**是中华人民共和国上海市闵行区一条东西走向个路，西到嘉闵高架路连勒银都西路，东到黄浦江边，全长4.1公里。路是闵行城投造个，1999年6月份动工，同年12月份完工个。

## 参见
* 银都路隧道

## 参考
老沪闵路

**老沪闵路**是中華人民共和國上海市徐汇區、闵行区个一條西南-東北-南北走向道路，乃朝畀小区厂房拆唻叭叭碎，变成连弗起来个五段路。顶西南端勒垃闵行区顓橋鎮，连勒沪闵公路、颛兴路、颛兴东路路口，顶北端勒垃徐匯區上海南站西面个沪闵路桂林路路口，全长12900米，中華民国11年（1922年）修个，一开始是沪闵南柘路个一部分。1949年后改名沪闵路。1958年，沪闵路截弯取直改走莘庄，老个箇段就改成老沪闵路。老沪闵路两面有得上海南站、華東理工大學徐匯校區、上海體育學院徐匯校區咾啥个。

## 主要交汇道路（从北往南）
### 北段（沪闵路-虹梅南路）
*沪闵路（沪闵高架路）接桂林路
*石龙路
*百色路、梅陇路
*嘉川路
*上中路、上中西路（中环路）
*罗香路
*罗秀路
*莘朱东路
*华发路、业祥路
*朱梅路
*景洪路
*华泾路、春申路
*华济路
*虹梅南路
### 中北段（莲花南路-金都路）
*莲花南路
*都庄路
*金都路
### 中段（都会路-都园路）
*都会路
*都园路（通过人行天桥同中南段连起来）
### 中南段（田园路-都市路）
*田园路
*贵都路
*都市路、沪光路
### 南段（众众德尚世嘉-沪闵公路）
*沪闵公路、颛兴东路、颛兴路

## 参考
小溪口村（安吉）

**小溪口村**，是吴越安吉县梅溪镇个一隻行政村。

小溪口村有拉梅溪镇东北面，东面搭长兴县和平镇搭界，南靠西苕溪，西面搭荆湾村搭界，北面搭长兴县畎桥村搭界，是一隻典型个平原㘰区农业村，全村区域行政面积8.68平方公里，耕地面积5768亩，鱼塘2800来亩，下底有21隻自然村，47隻村民小组，全村户数1310户，人口4746人（男人家2290人、女人家2456人）。

## 历史沿革
2007年11月份，小溪口村搭上赵村合并，原得叫**小溪口村**。

## 參考資料
小溪口村（分清爽）

**小溪口村**好指：

* 小溪口村（安吉），吴越安吉县梅溪镇个行政村
* 小溪口村（长兴），吴越长兴县和平镇个行政村
* 小溪口村（湖北），湖北省宜昌市夷陵区太平溪镇个行政村
沪闵高架路

**沪闵高架路**是上海市区到莘庄立交个一条封闭式高架路，全长7.92公里，分两期造个。一期工程长2.52公里，从徐家汇到上海南站，20世纪90年代中期造好个；二期从上海南站继续往西南到莘庄立交，全长5.4公里，2003年通车个。

## 限行
2020年11月2号开始，每天7点钟到20点钟，沪闵高架路全线禁止外省市号牌个小客车、空载个差头、实习期个小客车通行（除脱双休日脚、法定节假日）。

## 参考
三角场站

**三角场站**是常州地铁2号线个地铁站，勒垃中华人民共和国江苏省常州市天宁区青龙西路都家弄路口，2021年6月28号开通。

## 参考
人名用漢字

**人名用漢字**（）是第二次世界大戰後首，日本戶籍裏向好登記成小人个名頭个漢字，弗包括常用漢字个漢字，是法務省户籍法施行規則別表第二（人名用漢字別表）裏向指定个，到2017年攏總有得863個字。加起常用漢字，難有2999個漢字是人名裏向好用个。

搭中國大陸戶籍裏向名字基本丄弗好用繁體字（實際執行个情況可能有點弗同）兩樣，日本**人名用漢字**收仔一眼舊字體；反過來，中國大陸名字好用生僻字咾，根據日本个戶籍法施行規則个規定，日本人名用个漢字板要是「常用平易」个文字，就是常用漢字、人名用漢字、平假名、片假名（變體假名弗算）、長音搭仔疊字符號。

## 歷史
二戰結束以後个一段辰光，有人指出老法个日語表記方法忒繁難，爲仔減輕學漢字个負擔，要盡可能限制甚至廢脫漢字个使用，簡化日語。伊歇勒垃國語審議會委員裏向也有得交關箇種日語改革派个人，渠拉對戰後个語言政策影響老大个，像制定當用漢字啥個。

因爲箇能个背景，「人名用漢字」作為國語政策个一部分，勒垃國語審議會裏向討論過。1951年5月份，根據「人名漢字搭界个建議」（）个內閣告示頒佈。第個政策背後个理念是：還有：

1976年7月30号开始，人名用漢字进行增加，拿已经加进《常用漢字表》个字删脱。到2004年9月27号，容許字体以外个205隻舊字體、異體字也追加进去哉。

## 讀法
日本雖然限制人名漢字个使用，必过並呒没限制伊个读法。近腔，人名个读法越来越多式多样咯希诧百怪，交关家長先確定讀法再去寻對應个漢字（實際丄向是借字），比方讲讀作「（Do re mi）」，写成功「」，導致读出脱人名个情况经常性發生，成為桩社會問題。箇現象日本人叫伊「」。

## 参考文献


## 外部链接
*人名用漢字の範囲の見直し（拡大）に関する意見募集
*（總務省 行政管理局）
*戶籍法施行規則、
* 戸籍法施行規則、
*人名用漢字の一覧（日文维基词典）
*人名用漢字一覧
海渔村（分清爽）

**海渔村**好指：

* 海渔村（启东市），启东市吕四港镇个行政村
* 海渔村（上海市），上海市金山区漕泾镇个行政村
海渔村（启东市）

**海渔村**，是南通启东市吕四港镇个行政村，勒垃茅家港两侧，面积4平方千米。

海渔村东到大唐电厂、西到吕四港、北靠环抱式港池，南到221省道，328国道从村裏向穿过。

## 历史
1979年，吕东公社海渔村实行仔包产到船头个承包责任制，是全市头一個。90年代中个辰光，江苏省长郑斯林讲海渔村是“江苏渔业第一村”。难朝村裏向弗哪能捉魚哉咾，有交關村民跑到外地做生意，村裏向企業也弗少。

2007年原来个海防、海兴、海洋、海渔、海角五隻村合併成海渔村。

## 參考資料
上海国际旅游度假区站

**上海国际旅游度假区站**（工程名**度假区站**）勒垃中华人民共和国上海市浦东新区川沙新镇川展路下头，唐黄路东面，是上海地铁上海轨道交通机场联络线个铁路车站，也是伊唯一一座非换乘站。本站西南面是上海迪士尼度假区，预留有国铁跨线业务。本站来勒2024年12月27号跟咾机场联络线首通段一同开通。

## 参考
市北客运中心（杭州市）

**市北客运中心**，也叫**萧山市北客运中心**，是吴越杭州市萧山区还来夯造个一隻商业、商务搭公共交通场站一体个综合体。

市北客运中心来夯萧山区钱江世纪城，西北到规划经十八路，东南到飞虹路，西南到永晖路，东北到规划纬十六路。总用地面积大约29566㎡，总投资14.5亿塊洋錢，总建筑面积大概220580㎡。项目是2023年5月份開始造个，打算到2027年底造好咾验收。

箇個项目是一個商业、商务、公共交通场站一体个综合体建筑，包括两幢超高层个塔楼、一幢高层塔楼、商业裙房咾一個公交场站。

## 參考資料
夏阳街道

**夏阳街道**，是中华人民共和国上海市青浦区下头一隻镇，面积28.05平方公里，户籍人口4.85万人（2008年）。
金子雲

**金子雲**（），名**基福**，以字行，經名**尔俩纹底里**，南京回回，近代上海伊斯兰教商人、公益慈善家。

## 生平
金子雲是南京人，名**基福**，字**子雲**，經名**尔俩纹底里**，堂名燕儀堂，是1869年出生个。渠小个辰光跟牢渠拉爺到仔上海。

開始辰光渠經營古玩玉器，後首來改营南北海味、华洋杂货，开仔元利商號。渠經營个商品裏向个海味蠻多是從日本來个，量大，销路廣，利潤豐，但是1931年九一八事变以後，金子雲響應仔上海抗日救亡運動，四川運來个棕麻弗賣畀日本商行，日商洋行个海產渠也弗進哉。

1929年，渠到麥加朝覲。後首渠名頭前頭加「漢志」（Hajji）兩個字，變成功**漢志·尔俩纹底里·金基福**。

1937年，金子雲走脱。

## 公益事业

### 回教堂

### 朝觐

### 办学

## 参考资料
白杨路

**白杨路**是中华人民共和国上海市浦东新区个一条路，南北走向个，名字是白杨树。伊北起花木路，南到高科西路接莲溪路，全长2.5公里。白杨路帮内环线（龙阳路）相交。
虹桥镇（上海市）

**虹桥镇**是中华人民共和国上海市闵行区一個鎮，勒垃闵行区东北部，北到徐虹支线对过是长宁区，西到上海外环高速，南面到七宝镇界搭仔徐汇区界，东面是徐汇区，镇域面积8.98平方公里，户籍人口6.88万人（2011年），外来流动人口6.98万人（2011年），人户分离人口2.74万人（2011年），外籍人士2.85万人（2011年）。

## 名字由来
虹桥镇箇名字原先是蒲汇塘丄一座桥个名字，因为老底子夏天落好雨，勒垃跨塘桥丄好看到西面出彩虹哉。

## 历史
### 明清时期
虹桥镇是明朝正德年间形成个，清朝嘉庆辰光成为虹桥市。镇北面叫北滩，塘南面叫南街。

### 民国时期
民国初年，店集中勒南街丄，北滩有得布庄、轧花场，全镇有32隻行业、56爿店。

1927年3月29号，虹桥镇划进上海特别市蒲淞区。

抗日战争里向，虹桥镇勒垃日伪“清乡”封锁线里向，市面开始冷清。

### 上海市新泾区、西郊区时期

1949年5月24号，中国人民解放军第三野战军第二十七军八十一师打进虹桥镇，上海市军事管制委员会接管。1949年5月份开始，上海市军事管制委员会新泾区接管委员会先后设有5隻办事处，下头有6隻镇、69隻行政村、386隻自然村，箇当中有虹桥镇。

1950年6月份，因为龙华区面积忒大，虹桥镇蒲汇塘以南部分划畀新泾区，设虹桥乡搭仔新泾乡。。1956年3月份，新泾、虹桥两镇帮新泾区一道撤销，并进西郊区。1958年8月份，上海市西郊区诸翟、宝北、宝南、莘庄、朱行、西郊6乡，七宝镇全部搭仔虹桥、华村、上中、华漕4乡部分地区划畀上海县。

### 上海县时期
1958年，改成虹桥人民公社。

1981年，北新泾镇、新泾公社、虹桥公社部分地共0.45平方公里（乃朝东华大学延安路校区一圈）划畀长宁区。

1983年12月份，虹桥大队改成虹桥乡。

1984年9月份，上海县漕河泾、龙华、北新泾3镇搭仔龙华、梅陇、虹桥、新泾、北桥5乡177隻生产队共49.98平方公里划畀上海市区。1986年，勒垃虹桥乡拆出来个部分土地丄成立虹桥经济技术开发区，也就是现在个长宁区虹桥街道个大部分地区。1988年，虹桥乡拆出个部分土地丄成立漕河泾新兴技术开发区，是漕河泾街道、虹梅路街道个一部分。

1992年7月份，虹桥乡虹四、西郊划畀长宁区，龙华乡、虹桥乡个虹三、虹南、星联、长春四隻村划畀徐汇区。同年，上海县撤销改闵行区，虹桥乡撤乡改镇。

### 闵行区时期
1994年，虹四、西郊两隻村重新划畀虹桥镇，闵行、长宁东面按照徐虹支线、西面按照沪青平公路中心线重划区界，程家桥街道、虹桥镇个边界箇老确定。

1997年，龙柏新村街道成立，主要是原虹桥镇西郊村、先锋村、华光村地块，辖区包括龙柏新村、金汇花园、华光村，2000年10月份拿航华街道吃脱，改叫龙柏街道。2010年1月23号，龙柏街道正式撤销，原先龙柏新村街道管个地方侪划畀虹桥镇。

2010年底，全镇112隻生产队正式撤销建制；2011年4月份，挺下来个6隻村委会也全部拆大队，侪变成城市居民哉。

## 产业

20世纪80年代前，虹桥镇一度是上海市顶重要个农业基地之一，主要种板叶乔菜、牛心菜（即卷心菜）、虹桥矮脚青菜、小闸黄狼南瓜、四月慢青菜咾啥个菜，勒垃上海名气响唻。

20世纪80年代以后，城市发展，虹桥镇农业比重下降；到2011年，虹桥镇彻底呒没行政村，到2016年，虹桥镇个第一产业或农业、副业项目一片空白。

乃朝，虹桥镇个产值主要来自第三产业，第三产业比重好超过七成，特谓是农用、工业土地置换成商务用地，造商务楼、写字楼、综合体，而且侪是原先虹桥镇各村个村办集体企业持有个，所有原先村里向个居民侪有得分红。

虹桥镇还有得一眼工业，比方讲上海乳品二厂。

## 参见
*虹桥路
*虹桥机场
*虹桥街道
*虹桥开发区
*虹桥商务区
*新虹街道

## 参考
凌家滩遗址博物馆

**凌家滩遗址博物馆**勒垃中华人民共和国安徽省马鞍山市含山县铜闸镇，馆区占地面积约27000平方米（一说36亩），当中建筑面积约11000平方米，展厅面积约4000平方米。博物馆展出文物约1100件，主要是从边浪个凌家滩遗址出土个文物。

## 建设
### 建设背景

1985年，大家发现凌家滩遗址，是“古国时代”第一阶段个代表性遗址，1987年开始经历16趟发掘，发掘面积8500平方米。遗址里向发现大型祭坛、祭祀坑、积石圈、墓葬群、房子地基、壕沟咾啥个遗迹，还出土交关生活遗存，拢总出土近4000件玉器、石器、陶器等文物。2021年10月18号，凌家滩遗址入选“百年百大考古发现”，2023年2月22号入选2022年中国考古新发现。凌家滩遗址帮红山文化、良渚文化一道叫“史前三大玉文化中心”。

### 设计建设
凌家滩遗址博物馆是凌家滩国家考古遗址公园个一部分。2021年，博物馆馆区个考古勘探完成，2022年3月份动工。2025年5月16号，凌家滩遗址博物馆造好开馆。博物馆场馆个设计原则是庄重大气、简约美观，建筑主体是十字院落风格，外墙用个是夯土板材料，模拟凌家滩聚落风貌。

## 展厅
凌家滩遗址博物馆有得一隻基本陈列展厅、二隻临时展厅。基本陈列展厅有得总序、鉴往知远、玉耀长河、文明互鉴四隻部分，展厅两面个墙模拟壕沟，里向个圆形沙盘呈现出凌家滩聚落个双重环壕系统帮四隻功能分区（即防御区、居住区、祭祀区、墓葬区）。馆藏文物有得首尾相连个双面圆雕玉龙，刻有八角星个玉鹰，玉人，宗教用个玉龟、玉版、玉猪咾啥个。博物馆还针对特定墓葬个出土文物做集中陈列，用动画演示老底子个葬制葬俗。展厅配备有虚拟现实设备，观众好通过虚拟现实技术了解先民习俗。

## 对外交流
2025年5月17号，凌家滩遗址博物馆联合苏州考古博物馆、上海崧泽遗址博物馆、杭州玉架山考古博物馆启动长三角考古遗址博物馆研学活动，也是“5·18国际博物馆日”安徽主会场活动个举办地。

## 参考资料
小开

**小开**，也叫“**少爷**”、“**公子哥儿**”、“**闺秀**”、“**大小姐**”、“**千金**”、“**富少**”、“**富家子弟**”，乃朝也叫“**富二代**”，指个是上层阶级、上层中产阶级背景个青壮年，也好专门指世代掌控资本、生产资料个门阀宗族个后辈，一般性弗包括暴发户屋里向个小囡。

## 参考
虹桥经济技术开发区

**虹桥经济技术开发区**，简称**虹桥开发区**，国家级经济技术开发区。勒垃上海市长宁区，东起中山西路，西到古北路，北面一路划到仙霞路，南面到虹桥路，规划用地0.652平方公里，名字从虹桥乡来个，当地原先是虹桥乡马家角。1979年开始规划，1983年启动建设，是面积顶小个国家级经济技术开发区，也是中华人民共和国唯一开设领事馆区个国家级开发区。上海地产闵虹（集团）有限公司下头个上海虹桥经济技术开发区联合发展有限公司受托统一负责虹桥开发区个开发建设搭仔经营管理。

## 参见
*虹桥街道（上海市）
*虹桥镇（上海市）

## 参考
胡正浩

**胡正浩**（），中华民国外交官，箇歇是中華民國駐海地大使。

## 經歷
2017年6月份到2019年8月份，胡正浩當仔中華民國駐海地大使，2019年7月份蔡英文總統訪問海地，就是胡正浩迎接个。

2024年9月11號，胡正浩到仔海地，是渠第二趟當中華民國駐海地大使，9月19號，渠拿到任國書交畀拉海地過渡總統委員會輪值主席埃德加·勒布朗。

## 榮譽

* 海地懋績銀質大十字勳章（2019年）

## 參考
恋物

**恋物**（），講个是对一样物事或者身丄向个一个部位产生特别个依恋个现象。假使因为箇种癖好咾有得明显个心理压力，或者严重影响仔日常个生活，就有可能会得畀人认定为心理障碍。假使是只对身丄向特定个部位产生性兴奋，医学丄向还有隻专门个叫法叫“部分体恋”（）。

## 参考文献
色情餵奶

**色情餵奶**（）讲个是吮女人个奶奶來引起性興奮，也好叫成人喫奶、成人餵奶。

## 生理
奶奶，特別是奶奶頭，是男人咾女人全有个高度性敏感个部位。對女人奶奶頭搭奶奶个刺激，基本丄是人个性行爲裏向普遍个現象，必過男人个奶奶頭朆受着过第能个性化。靈長類動物裏向只有人是勒垃青春期後頭，雌性个奶奶會得永遠變大个，另外个靈長類物種个奶奶只會得垃拖身體咾餵奶个辰光變大。1967年提出个一種假說講，靈長類動物開始直立走路後首，奶奶作爲屁股勒垃正面个對應部位變大，來吸引雄性。另外个假說還有：奶奶齊巧好畀毛毛頭个頭當隑身、奶奶是生育能力个信號，或者是喫奶个辰光好拿毛毛頭个頭墊高咾弗會得氣悶煞。但是也有一种学派講奶奶是进化个缺陷，实际丄向可能会得讓毛毛頭喫奶个辰光氣悶煞。第能樣子个快感搭营养个搭界也适用於嘴唇皮，可能就是第种快感讓人发展出“打開司餵小人”（娘拿喫个物事嚼好以後餵畀小人）个行爲。

有研究證明各種形式个奶奶頭刺激全好相幫降低乳癌个风险。

## 歷史
有眼婊子店裏向會得收鈔票讓人喫剛剛生過小人个女人个奶奶。2013年到2014年，中国媒体报道仔“成人奶娘”个非法交易：根据报导，中国交关城市全好提供第种成人奶娘个服务，勒垃网丄向约好哉以后，就好搭“奶娘”勒垃宾馆见面，交仔钞票以后就好喫渠个奶奶。报道讲，有眼奶娘还提供性服务，公安个人表示，奶娘提供性服务咾进行性交易涉嫌卖淫嫖娼，成年喫奶末，法律丄倒無得搭界个具体规定。

## 參考文獻
江苏省城市足球联赛

**江苏省城市足球联赛**（），简称**江苏城市联赛**、**苏超**，是江苏省男子足球最高水平比赛。第一届赛事2025年举办个。

## 主办单位
江苏省城市足球联赛是江苏省体育局帮江苏省个设区的市人民政府联合主办个，设区的市体育局、江苏省足球协会搭仔江苏省体育产业集团有限公司承办。

## 历史
2024年第一届江苏足球发展重点城市对抗赛勒垃11月份下旬开战，是“全国足球发展重点城市”个头一场“江苏德比”，有两隻回合，参赛队伍分别是南京队搭仔苏州队。

2025年5月份，头一届江苏省城市足球超级联赛勒垃镇江体育会展中心体育场开赛。9月27号，常规赛结束，南通队获得常规赛第1名。11月1号，泰州队勒垃决赛里向点球大战4:3赢仔南通队，拿着头一届个冠军。

## 参赛球队
江苏省各地级市组成代表队参赛，参赛队名字是城市名字。每個地级市只好报名一支参赛球队。江苏省13隻地级市侪参加箇项比赛。

## 参考文献

## 外部链接
*
恋胸

**恋胸**，也叫**恋乳**，講个是对女人个奶奶特别个性兴趣，是部分体恋个一种。

## 科学解释
科學家假設，奶奶个吸引力是渠作爲第二性徵个功能带来个。奶奶勒垃性快感搭生殖丄全發揮仔作用。異性戀个男人一般性覺着女人个奶奶有吸引力，第個現象勒垃交關文化裏向全是成立个。

動物搭行為學家德斯蒙德·莫里斯（）讲奶缝實際丄是学屁股槽槽个样个一種性信號，根據莫里斯勒垃《赤膊猢狲》里向个讲法，第個是只有人再有个特徵，另外个靈長類動物一般性屁股全是比较平个。進化心理學家認爲，人个奶奶永久性变大，搭另外个靈長類動物个奶奶单清垃排卵个辰光变大弗同，让女人垃弗是生育期个辰光，原旧好吸引男人个注意咾投資。研究還表明，女人个奶奶越大，越對稱，生育能力就越强。

## 社会搭文化

对女人家个奶奶，特别是奶奶个大咾小，大家全老感兴趣个。弗管是男人家还是女人家，大多数人全觉着奶奶是女性第二性征里向顶要紧个物事。

現代女性時尚強調緊身衣裳搭露出奶缝个趨勢，有人认为搭恋胸倾向个變強搭界。低領口露出奶縫个衣裳設計，常樁畀人看作女人調情或者挑逗个一種形式，同時也有得美學或者色情个意义。大多數異性戀男人看着女人个胸脯会得有性快感，也有眼人会得通过让渠拉个女伴露出奶缝来产生快感。用托高型胸罩来强调奶缝或者用低領口露出奶缝个辰光，更加容易吸引注意。勒垃公共場所好露出幾許奶縫，有弗同个意見。女人家好露出幾許胸脯搭社會咾文化背景搭界。垃一些场合，譬如讲工作场所、教堂搭学堂，露出奶缝或者女人胸脯可能畀人当作弗合适，甚至是畀穿着规定禁止个事体；勒垃另外一些场合，是好尽可能多露出点奶缝个，甚至是会得畀人鼓励个。露出奶奶頭或者乳暈一般性全会得畀人当成是赤膊，一些人認爲箇是弗雅个，垃有些情況会得畀人当成是淫穢咾猥亵。藝術史學家詹姆斯·拉韦尔（）認爲，勒垃西方世界，露奶標準个變化，比起平常个衣裳，還是勒垃晚禮服丄更加明顯。

一眼電影製片人，譬如講拉斯·迈耶（）做出來个電影裏向，常樁有大奶奶个女演員。1964年个《洛娜》（）是渠頭一部用胸脯大小當作揀腳色標準个電影，女主角洛娜·梅特蘭（）就是因爲奶奶个大小畀渠選中个。迈耶揀用个大奶奶女演員包括基滕·纳蒂维达德（）、埃丽卡·加文（）、圖拉·薩塔納（）搭烏希·迪加（）。裏向大部分是天生个大奶奶；迈耶有辰光也会得特爲揀大肚皮头三个月个女演员，讓渠拉个奶奶变得越加大。作家搭导演威廉·羅茨勒（William Rotsler）講：“通过《洛娜》，迈耶确定仔讓渠發祿个公式，就是拍出一級仇恨，一級欲望，搭仔一級豐滿。”

色情內容呢，根據Pornhub搭YouPorn網站个統計數據，各個國家對胸脯咾屁股个喜好是两样个，平均来讲，世界丄弗同地區个喜好也是两样个：美國、拉丁美洲搭非洲个大部分场许比较相信屁股咾，歐洲搭亞洲个大部分场许比较相信奶奶。

2020年个一隻調查裏向，調查仔40個國家，18000個朝上個个女人家，裏向七成个受訪者觉着自家奶奶个大小弗称心，裏向一半个女个（47%）想要更加大个奶奶，只有23%个女个想要小点个奶奶。研究人員指出：「我伲抽樣調查个大多數人裏向，理想个奶奶大小个平均評分要高過實際奶奶大小个平均評分」。

## 搭界个文章
 
*奶交
*色情餵奶
*大奶奶
*丰胸
*隆胸

## 参考文献
妈妈（分清爽）

**妈妈**好指：

* 姆妈，双亲里向个女个
* 奶或者人奶，女人身丄餵小人喫奶个部位咾，渠产出来个奶水
* 对女佣人个称呼
* 对伯母（爷个阿嫂）个称呼
普通高等学校招生全国统一考试

**普通高等学校招生全国统一考试**，简称**普通高考**、**高考**或**统一高考**，是中华人民共和国重要个全国性考试，是中国普通高等学校个招生考试，是畀普通高中毕业生搭仔有同等学力个考生参加个选拔性考试。旧高考模式地区个普通高考勒垃每年6月7、8号进行，新高考模式地区勒垃每年6月7、8、9号（部分省份到10号）举行。

## 注释


## 参考
呵卵脬

**呵卵脬**，也叫**捧卵脬**、**掇臀捧屁**、**拍马屁**、**呵卵捧脬**，文理讲法叫**奉承**，讲个是为仔讨好人家，只管讲人家好话个行为。

## 参考
2024年黎巴嫩无线通讯设备爆炸案

2024年9月17號，黎巴嫩论千部BP机搭仔幾百部无线对讲机同时發生爆炸。CNN指出箇桩事体是以色列情報機構摩萨德搭仔以色列國防軍个一桩联合行动个结果。到2024年9月22號，死脱42人，包括至少12名平民。11月10号，以色列發言人表示，本杰明·内塔尼亚胡总理承认以色列参与箇桩事体，还是内塔尼亚胡伊亲自批准个袭击。

## 参考
Z-Library

**Z-Library**（簡稱**Z-Lib**，前身**BookFinder**）是一個影子圖書館搭仔开放获取文件共享计划，用户好勒垃Z-Lib丄下载期刊文章搭仔各式各样个书。伊原本是创世纪图书馆个镜像网站，必过後来用户自家上传仔眼呒没进创世纪图书馆个书，故咾慢慢交单独出来，2009年正式成立。。箇平台曾勒垃2022年11月3号畀美國政府封鎖脱。

Z-Library做唻邪气大，故咾畀弗少人盯丄，有得交关假个域名，会得泄露用户個人信息咾啥个。

## 参考
江湾跑马厅

**江湾跑马厅**，又叫**江湾跑马场**、**万国体育场**，是上海歷史丄一座跑马场。

## 历史
因为一開始，上海跑马厅只允许外国人参与，外加叶贻铨申请加入上海跑马总会两趟侪畀总会拒绝，故咾伊自家去开跑马厅。叶贻铨帮虞洽卿勒垃1909年集钞票，勒垃江湾乡投資造仔江湾跑马厅，允许中國人參加賽馬。江湾跑马厅个位置勒垃现在东到政民路、西到仁德路、南到纪念路、北到政立路，中心勒垃武川路、武东路路口。投資方还勒垃跑马厅东、南、西3隻方向铺仔3条马路：去江湾火车站个叫体育会路、去上海北站方向个叫西体育会路，去虹口公园方向个叫东体育会路。江湾跑马厅伊辰光有跑马场地、看台、高尔夫球场、网球场、棒球场、大自鸣钟。为咾让参加赛马、看赛马比赛个游客有隻好休息个地方，叶贻铨特谓造仔叶家花园。

跑馬場1910年动工。1911年5月6号，江湾跑马厅开业。開業当天，跑马厅请来法国飞行师勒内·瓦隆开仔部单翼机勒垃场里向进行飞机表演。

江湾跑马厅成立以後設立董事会，虞洽卿做第一任董事长，叶贻铨做副董事长。為仔同上海跑马厅競爭，江湾跑马厅吸收外國股东，万国体育会（上海运动事业基金董事会）成为江湾跑马厅顶大个股东，江湾跑马厅改名**万国体育场**，必过大家还是叫伊“江湾跑马厅”。1917年、1924年，江湾跑马厅扩建两趟，增加看台搭办公大楼。。一二八事變个辰光，江湾赛马场个活动弗得弗暂停，借上海跑马场进行比赛。1935年，江湾赛马场重新运营。

淞滬會戰爆发，江湾跑马场活动又停哉。1938年，上海跑马总会接收万国体育会个所有财产，江湾跑马厅变成上海跑马总会个。弗过因为万国体育会拖欠銀行貸款，1939年2月10号，江湾跑马场弗得弗卖畀日本人公司上海恒产株式会社，变成日本人个农场。中國抗日戰爭結束以後，江湾跑马場收归国有，中華民國农林部、联勤总司令部接收。上海戰役以後，工厂、学堂勒垃江湾跑马厅舊址丄办厂、建校，江湾跑马厅旧址分別畀上海自行车三厂、上海手表三厂、江湾机械厂、上海建筑材料工业学院佔用脱。江湾跑马厅个看台、钟楼遗址曾勒垃江湾机械厂里向。2000年初，江湾机械厂舊址造出来隻“三湘世纪花城”个小区，江湾跑马厅舊建筑侪拆光哉。

## 参考资料
李在明

**李在明**（，），本貫慶州李氏，是大韩民国進步派政治人物搭律師，是第廿一任韓國總統。渠當過京畿道知事、京畿道城南市市長、共同民主党代表、韩国国会議員。

## 外部链接
* 
* 
* 李在明个YouTube頻道
盈浦街道

**盈浦街道**，是中华人民共和国上海市青浦区下头一隻街道，2004年3月份成立是老底子青浦镇城厢地区，东面是夏阳街道，西面朱家角镇搭仔江苏昆山市淀山湖镇，南面到淀浦河，北面是香花桥街道，面积15.59平方公里，户籍人口4.96万人（2008年）。

## 参考资料

## 外部链接
*
雪珠

**雪珠**（苏州言话：siq43 tsyu55），也叫**冰珠**，是固态降水个一種，是雪花落下来个辰光融化再凝固形成个半透明冰球，比雹小、帮霰、雨夹雪弗一样，伊落勒地表丄或者撞勒物事丄会得弹起来，有声音个。

## 参考
透明

光学里向，**透明**是允许光穿透个属性。透明材料好透视；也就是俚个物理特性允许清晰个图像穿过材料，弗發生明显散射。宏觀丄讲，也就是尺度遠大於相關光子波長尺度里向，好认为光子遵循斯涅尔定律。相反个属性叫弗透明性。**半透明**材料只允许光散射穿透，也就是材料会得扭曲图像。勒垃矿物学里向也叫透明度。
古美路街道

**古美路街道**勒垃中华人民共和国上海市闵行区，1996年筹备成立，1999年6月份正式成立，面积6.51平方公里，人口6.25万人(2018年)。伊勒垃闵行区北部偏东，东起虹梅路、南到沪闵路、西抵虹莘路、北依漕宝路，当中还有徐汇区虹梅路街道个飞地。

## 参考文献

## 参见
* 万源城
* 古美气象科普公园
* 古美路街道图书馆
苍溪县

**苍溪县**，隶属四川省广元市，勒垃四川盆地北缘、大巴山南面、嘉陵江上游、广元市南端。老底子苍溪县是一座农业县，乃朝利用伊个天然气资源有得苍溪天然气综合利用开发区。

## 外部链接
*
雨夹雪

**雨夾雪**（），也叫**霙**，指个是雪帮雨一淘落下来个情况。当大气底层温度比冰点高、但是伊高头温度比冰点低个辰光，落下来个雪部分融化就会得形成雨夹雪。

## 外部链接
* AMS Glossary
万源城

**万源城**是上实城市开发集团开发个大型小区项目，勒垃上海市闵行区古美路街道，东到莲花路、西到合川路（新泾港）、南抵顾戴路、北到漕河泾港（平南路），占地面积94.31公顷。南北向个万源路帮东西向个古龙路、平吉路拿项目拆分成A、B、C、D、E、F6块地盘，项目规划建设用地76.13公顷，包括10公顷个公园、3.9公顷个公共建设用地。

万源城地块原本是梅陇镇华二村，“十五规划”个辰光成为大型重点住宅基地。2002年6月份，上海城开集团获得地块开发权，2005年6月份动工，2008年开始交付。

## 参考

## 外部链接
*
上实城市开发

**上海实业城市开发集团有限公司**（），老底子叫**中新地产集团**，是中国一家物业发展、物业投资、酒店经营个房地产公司。

## 历史
中新地产1999年成立，2003年勒垃香港交易所上市。2007年开始，中新地产开始积极投地，有花仔31亿元获得珠海淇澳岛项目个记录，故咾陷入债务危机，2008年开始停牌。

2010年，上海实业花仔27.46亿港元收购中新地产约45.02%个股权，成为中新地产个第一大股东，而原先个老板郦松校还有得21.1%个股权。 同年6月份，中新地产复牌。

2010年10月份，中新地产集团改名字叫上实城市开发。

2011年4月，上实城市开发以每股2.8港元个价位发行21.8亿股，向上海实业收购上海城开（集团）有限公司59%股权。

2015年9月，上实城市开发花仔31亿元向融德集团有限公司卖脱伊拍下来个珠海淇澳岛土地。

## 参考

## 外部链接
*SIUD.com
雪花

**雪花**是云里向形成个一种冰晶。当冰晶质量足够大，伊就会得落进地球大气层。当雪花进仔弗同温度、弗同湿度个大气层里向，就会得出现复杂个形状，故咾从细节丄看，每片雪花侪是弗一样个，必过侪有得基本个六角形对称标准结构，雪花个中心是对称个六角形。雪花形状丄好分成八大类，主要有针状、柱状、板状，也有相互组合。因为雪花个晶体面丄会得对光进行漫反射，故咾雪个颜色看起来是白颜色个。

## 参考
铲雪

**除雪**，也叫**铲雪**，是拿积雪清脱个意思。除开纯人工用雪锹或者用机器除雪，也有用盐或者沙来除雪个。政府或机构除雪个辰光，通常会得出动铲雪车。

## 参考
上海实业控股

**上海实业控股有限公司**，简称**上实控股**（），1996年成立，同年5月30号勒垃香港联合交易所上市。乃朝上实控股是摩根士丹利中国指数、恒生综合指数、恒生香港中资企业指数个成份股，2011年年底上实控股个总资产值大致净资产分别有得1158.14亿港元、340.97亿港元，全年营业额149.69亿港元。

上实控股个控股股东上海实业（集团）有限公司（简称“上实集团”）是1981年上海市人民政府勒垃香港成立个窗口公司，现在是上海市人民政府海外顶大个综合性企业集团，有得上实控股股权超过52%。

## 外部链接
*上海实业控股有限公司
庞春雪

**庞春雪**（），女，中华人民共和国外交官，箇歇是中华人民共和国驻阿尔巴尼亚共和国特命全权大使。

## 生平
庞春雪当过驻阿富汗大使馆政务参赞、驻斯里兰卡大使馆政务参赞、中国驻巴基斯坦大使馆公使衔参赞咾公使。2024年1月份，當仔中华人民共和国驻阿尔巴尼亚大使。

## 参考资料
董广利

**董广利**（），男，黑龙江人，中华人民共和国外交官，当过中华人民共和国驻马赛总领事，箇歇是中华人民共和国驻阿尔及利亚民主人民共和国特命全权大使。

## 生平
1992年，董广利进入中华人民共和国外交部做生活，渠先后勒垃外交部礼宾司、驻毛里求斯大使馆、外交部干部司、驻塞舌尔大使馆、外交部外部管理司做生活。2011年，当仔驻尼日尔大使馆政务参赞、首席馆员。2013年，当仔驻布隆迪大使馆政务参赞、首席馆员。2016年，挂职湖北省武汉市人民政府副秘书长。2018年，当仔外交部外事管理司参赞、司领导。2022年9月份，当仔中华人民共和国驻马赛总领事。2024年12月份，从驻马赛总领事离任，当仔中华人民共和国驻阿尔及利亚大使。

## 参考资料
赵星

**赵星**（），男，中华人民共和国外交官，箇歇是中华人民共和国驻阿富汗特命全权大使。

## 生平
赵星當過常驻联合国日内瓦办事处和瑞士其他国际组织代表团参赞、外交部国际司参赞、外交部国际司二级巡视员，2021年，當仔外交部国际司副司长。2023年9月份，當仔中华人民共和国驻阿富汗大使。

## 参考资料
潞城站（常州市）

**潞城站**是常州地铁2号线个地下二层岛式车站，勒垃中华人民共和国江苏省常州市武进区东方东路东城路路口，2021年6月28号开通。

## 历史
* 2018年6月28号，车站主体结构封顶。
* 2021年6月28号，车站跟2号线通车一道开通。
* 2022年7月26号，2号线区段进行声屏障施工，车站暂停运营。9月1号，车站恢复运营。

## 参考
潞城站

**潞城站**好指个是：
*潞城站（北京市），北京地铁6号线个一座车站，勒垃北京市通州区。
*潞城站（常州市），常州地铁2号线个一座车站，勒垃江苏省常州市武进区。
*潞城站（山西省），邯长铁路个一座车站，勒垃山西省长治市潞城区。
紫云站

**紫云站**是常州地铁2号线个岛式车站，勒垃中华人民共和国江苏省常州市天宁区东方西路横塘河东路路口东面，2021年6月28号开通。

## 历史
* 2018年12月16号，车站主体结构封顶。
* 2021年6月28号，车站帮2号线通车一道开通。
* 2022年3月18号，受新冠疫情影响，车站暂停运营。3月28号，车站恢复运营。

## 参考资料
上实集团

**上海实业（集团）有限公司**，简称**上海实业（集团）**、**上实集团**（****），是1981年7月份上海市人民政府批准成立个企业，总部勒垃香港湾仔告士打道39号夏悫大厦27楼大致上海市淮海中路98号金钟广场21楼。

现在箇集团个业务主要是房地产、医药、国际经济贸易、基础设施、信息技术、金融投资、酒店旅游、消费品生产、商业零售、汽车零部件咾啥个，办事处勒垃日本、中东、美国、欧洲等地区侪有。

## 参考

## 外部链接
*SIIC.com
青洋路站

**青洋路站**是常州地铁2号线个岛式车站，勒垃中华人民共和国江苏省常州市武进区东方西路青洋中路路口东面，2021年6月28号开通。

## 参考资料
浙江全省铁路公司

**浙江全省铁路公司**，简称**浙江铁路公司**或**浙路公司**，是清末民初浙江省个一家民办铁路公司，1905年7月24号成立，1914年袁世凯政府拿公司改制成国有个交通部直辖甬嘉铁路管理局。浙路虽然是浙江官绅商三界集资创办，必过股民遍及社会中下层，公司章程完全按照西方标准制定，到1909年末沪杭铁路全线完成建设，开始铁路运营，是全国商办铁路公司里向修铁路速度顶快、成本顶低个，也是唯一盈利个公司。
姚敬

**姚敬**（），男，法学硕士，中华人民共和国外交官，当过中华人民共和国驻阿富汗大使搭驻巴基斯坦大使，箇歇是中华人民共和国驻西班牙大使兼驻安道尔大使。

## 生平
1991年，姚敬进入中华人民共和国外交部做生活，先后勒垃外交部亚洲司、驻巴基斯坦大使馆做生活。2005年，当仔常驻联合国代表团参赞。2007年，当仔驻巴基斯坦大使馆参赞。2010年，当仔外交部拉丁美洲搭加勒比司参赞。2011年，当仔外交部办公厅参赞。2013年，当仔驻印度大使馆公使衔参赞。2015年10月份，当仔中华人民共和国驻阿富汗大使。2017年11月份，当仔中华人民共和国驻巴基斯坦大使。2020年9月份，从巴基斯坦大使离任。

2021年1月份，姚敬当仔新疆维吾尔自治区人民政府外事办公室主任，2023年6月份离职。2023年9月份，当仔中华人民共和国驻西班牙大使兼驻安道尔大使。

## 荣誉

* “巴基斯坦新月”（）勋章

## 参考资料
MBC新闻NOW

**MBC新闻NOW**，文化广播公司（MBC）个新闻频道，2020年2月4号推出，老底子叫**MBC 24 News**。
丁香路

**丁香路**是中华人民共和国上海市浦东新区个路，东西走向个，西起上海科技馆、世纪广场西面个迎春路，向东穿过上海东方艺术中心、联洋新社区，经过证大大拇指广场以後转成南北走向，阿末到锦绣路。道路帮锦绣路、迎春路、杨高中路部分路段基本平行。
金松路

**金松路**是中华人民共和国上海市浦东新区个一条南北走向个路，北起丁香路，穿过联洋新社区，南到锦绣路。

## 周边建筑物
*世纪公园
*上海市进才实验中学
张斌（外交官）

**张斌**（），中华人民共和国外交官，箇歇是中华人民共和国驻安哥拉共和国特命全权大使。

## 生平
张斌当过驻安哥拉大使馆政务参赞、首席馆员。2013年，当仔驻尼日利亚大使馆政务参赞、首席馆员。2015年，当仔驻芬兰大使馆政务参赞、首席馆员。后首来当仔外交部非洲司参赞。2021年，升任外交部非洲司副司长。2024年2月份，当仔中华人民共和国驻安哥拉大使。

## 参考资料
张艳玲

**张艳玲**（），女，山西平顺人，中华人民共和国外交官，箇歇是中华人民共和国驻安提瓜搭巴布达特命全权大使。

## 生平
1992年，进到中华人民共和国外交部做生活，先后勒拉外交部礼宾司、驻葡萄牙大使馆、中葡联合联络小组中方驻澳门代表处、外交部驻澳门特别行政区特派员公署做生活，后首来升任到外交部礼宾司参赞。2013年，当仔中央外事工作委员会办公室外事管理局副司级干部。2014年，当仔外交部礼宾司副司长。2017年，当仔驻美国大使馆公使衔参赞。2021年11月份，当仔中华人民共和国驻安提瓜搭巴布达大使。

## 参考资料
上海市进才实验中学

**上海市进才实验中学**，简称**进才实验**，是一所勒垃上海市浦东新区金松路个公立初级中学。2001年8月份成立，老底子叫**上海市进才中学基础实验部**，2003年改叫**上海市进才实验学校**，2010年6月份初中部帮小学部分离，原初中部（6到9年级）改名搬过来。伊个对口招生、直接影响范围是浦东新区花木街道联洋新社区，也招收部分弗对口个学区外特长生。进才实验中学同时也是“全国青少年集邮活动示范基地”，有得中国头一家青少年邮局。

## 历史
上海市进才实验中学前身是2001年创立个“上海市进才中学基础实验部”，是上海市进才中学下头个学堂。2003年8月份，勒垃基础实验部个基础丄成立上海市进才实验学校，是一所九年一贯制个公立学堂，是联洋新社区个配套设施。

上海市进才实验学校成立以後，小学部、初中部侪勒垃金松路191号。後来，因为社区居民长唻邪气块，学生越来越多，校区资源难以满足需求，2008学年开始，小学部部分年级搬去浦东新区花木街道丁香路1289号，原进才中学国际部丁香路校区。2010年6月份，上海市进才实验学校正式拆分乘两所独立个学堂，原初中部变成上海市进才实验中学，原小学部成为上海市进才实验小学。

## 学堂概况

上海市进才实验中学勒垃浦东新区联洋新社区，占地31,680平方米，建筑面积29,800平方米，绿地面积16,715平方米，另外有14200平方米是体育场地。

### 教学设施
学堂有好容纳400名学生个多功能图书阅览室，藏书约有5万册，另外有得开放式书吧。乃朝教学楼设有教室36间，有教学辅助用房、实验室等约50间。顶大个听课场所是一间有418隻位置个报告厅。学堂还专门有畀公开课准备个录播教室。所有普通教室侪配备全套多媒体教学设备。

### 体育设施
进才实验中学有片400米周长个环形塑胶跑道搭仔纯草坪足球场（大操场），勒垃2002年是维利博尔·米卢蒂诺维奇个中国国家足球队勒垃2002年世界杯前个赛前训练场地。操场西北面有两片室外灯光标准篮球场，操场南面也有几隻非标准小篮球场。足球场北面是一片标准沙滩排球训练场地。教学楼里向有两片室内标准排球比赛场地（兼做羽毛球场地八片），室内排球场多趟成为上海市交关官方排球比赛个场地。学堂里向还有得面积约莫500平方米个室内乒乓房。

## 学堂标志

### 校徽
进才实验中学个校徽是学堂学生子自主设计个，当中是篆体个“进才”字样，两旁是“S”、“Y”字样，意思是“进才实验”，高头是四隻飞个鸽子，意思是同学勒垃箇学堂里向快乐学习、全面发展、放飞梦想。

### 校刊
学堂有官方刊物《朝花》，一般每学期出版两趟，免费分发畀学生，主要刊登学堂个新闻动态、师生风采、老师论文、优秀个人或集体事迹、学习经验介绍、外加优秀学生作文、美术、摄影作品。每一期校刊个封面侪弗一样，主要是学堂各地个照片。刊物个设计、编辑者是学堂个语文老师外加一些写作水平较高个学生。学堂有辰光会得发行专门设计个纪念册，比方讲十周年校庆个辰光。

### 校歌
进才实验中学个校歌《放飞梦想》个歌词是学生自主创作个，歌原曲是张小柯个。

## 相关内容

* 上海市进才实验小学
* 上海市进才中学
* 上海市进才实验学校

## 参考

## 外部链接
* 
* 进才实验中学专页-浦东新区教育局
上海市进才实验学校

**上海市进才实验学校**是现在个上海市进才实验中学搭**[[上海市进才实验小学]]**2010年6月份分开办校前个总称。2010年6月份以後，“上海市进才实验学校”已经无得哉。2010年6月份中小学分开办校以后，伊好指简称侪叫“**进才实验**”个箇两所学堂：
*上海市进才实验中学
*上海市进才实验小学

## 外部链接
*上海市进才实验中学官方网站
*上海市进才实验小学官方网站
王卫（1969年）

**王卫**（），男，中华人民共和国外交官，當過中华人民共和国驻圣多美搭普林西比民主共和国特命全权大使、外交部拉丁美洲搭加勒比司副司长，箇歇是中华人民共和国驻阿根廷共和国特命全权大使。

## 生平
1992年，进到中华人民共和国外交部做生活，先后勒垃外交部拉丁美洲司、驻巴西大使馆、外交部拉丁美洲搭加勒比司做生活。2005年，当仔外交部驻澳门特派员公署参赞。2008年，当仔驻安哥拉大使馆参赞。2011年，当仔外交部拉丁美洲搭加勒比司参赞。2014年，当仔驻巴西大使馆公使。2017年3月份，当仔中华人民共和国驻圣多美搭普林西比大使。2020年9月份，從驻圣多美搭普林西比大使离任，改當外交部拉丁美洲搭加勒比司副司长。2023年9月份，当仔中华人民共和国驻阿根廷大使。

## 参考资料
李鑫炜

**李鑫炜**（），男，中华人民共和国外交官，箇歇是中华人民共和国驻亚美尼亚共和国特命全权大使。

## 生平
李鑫炜當過中央外事工作领导小组办公室政策研究局副局长。2015年，挂职中共深圳市委副秘书长。2017年，结束挂职，当仔中央外事领导小组办公室政策研究局局长。2018年，中央外事小组改组成中央外事工作委员会，李鑫炜還是當中央外事工作委员会办公室政策研究局局长。2025年4月份，当仔中华人民共和国驻亚美尼亚大使。

## 参考资料
肖千

**肖千**（），中华人民共和国外交官，當過驻匈牙利大使、驻印度尼西亚大使，箇歇是驻澳大利亚大使。

## 生平
1986年，肖千进到中华人民共和国外交部，先后勒垃驻埃塞俄比亚大使馆、外交部亚洲司、驻印度大使馆做生活。2000年，当仔驻美国大使馆参赞。2003年，当仔驻菲律宾大使馆参赞。2006年，当仔外交部办公厅参赞。2012年11月份，当仔中华人民共和国驻匈牙利大使。2015年，改當外交部朝鲜半岛事务副代表、亚洲事务大使。2016年，升任外交部亚洲司司长兼外交部朝鲜半岛事务副代表。2017年12月份，当仔中华人民共和国驻印度尼西亚大使。2022年1月份，当仔中华人民共和国驻澳大利亚大使。

## 榮譽

*  匈牙利中十字勋章（匈牙利，2015年4月22號批准，2015年5月12號垃布达佩斯颁发）

## 参考资料
亓玫

**亓玫**（），女，中華人民共和國外交官，经济学硕士，中国共产党党员，当过中華人民共和國駐赤道幾內亞大使，箇歇是中華人民共和國駐奧地利大使。

## 生平
1993年，进到中华人民共和国外交部，先后垃外交部西欧司、驻瑞典大使馆做生活。2005年，当仔驻挪威大使馆参赞。2009年，当仔外交部欧洲司参赞兼处长。2010年，调去當外交部领事司参赞。2013年，回來當外交部欧洲司参赞。2014年，升任外交部欧洲司副司长。2019年4月份，当仔中华人民共和国驻赤道几内亚大使。2022年10月份，從驻赤道几内亚大使离任。2023年3月份，当仔中华人民共和国驻奥地利大使。

## 参考资料
鲁梅

**鲁梅**（），女，中国共产党党员，中华人民共和国外交官，箇歇是中华人民共和国驻阿塞拜疆共和国特命全权大使。

## 生平
鲁梅當過常驻联合国代表团参赞、外交部国际经济司参赞、外交部国际经济司副司长。2025年4月份，当仔中华人民共和国驻阿塞拜疆大使。4月17號，拿國書交畀拉阿塞拜疆总统阿利耶夫。

## 参考资料
上海市进才实验小学

**上海市进才实验小学**，简称**进才实验**，2001年成立个，原先是上海市进才实验学校个小学部，是一所九年一贯制公立学堂，2010年6月份拆开来，原小学部（1到5年级）变成箇隻名字，原初中部（6至9年级）改名上海市进才实验中学。学校地址勒垃中华人民共和国上海市浦东新区丁香路1289号。

## 外部链接
*上海市进才实验小学官方网站

## 参见
*上海市进才实验中学
*上海市进才实验学校
合欢路

**合欢路**是中华人民共和国上海市浦东新区个一条南北走向个路，北起丁香路，穿过联洋新社区，南到锦绣路。箇条路两边並呒没居民区，必过勒垃联洋新社区范围里向。
滨江大道

**滨江大道**勒垃上海市黄浦江边，南起东昌路摆渡口，北到泰同栈摆渡口，全长2500米。因为伊好完整看到对岸个外滩历史建筑群搭仔浦西景色，故咾成为上海顶有名个旅游景点之一。滨江大道原先是立新船厂、上海烟草机械厂、中华造纸厂、上棉十厂、联合毛纺厂、制衣厂、粮库等15家企业个码头搭泊位。1996年开始改造，1997年7月1号造好。滨江大道是集防汛墙体、江边大道、亲水平台、音乐喷泉、游艇码头等为一体个休闲旅游点。

滨江大道周围有**滨江公园**，分成三段，南段从富都广场到原陆家嘴轮渡站；中段从原陆家嘴路轮渡站口到丰和路；北段从丰和路到原浦东公园。

## 参见
* 东岸滨江公共空间

## 参考资料

## 外部链接
* 上海市旅游局网站上对陆家嘴中心绿地的介绍
* 陆家嘴濱江大道
东岸滨江公共空间

**东岸滨江公共空间**（又名**上海浦东滨江公共开放空间**），是沿咾黄浦江北起杨浦大桥下南至徐浦大桥24公里岸线个公共开放空间，包括一条脚踏车道。箇公共開放空間从南向北，从徐浦大桥下头个“南墙”开始依次经过三林镇、上钢新村街道、周家渡街道、南码头路街道、塘桥街道、潍坊新村街道、陆家嘴街道，阿末到洋泾街道杨浦大桥下头个“北墙”，当中有得滨江大道、上海世博公园、上海世博文化公园、后滩公园、耀华滨江绿地咾啥个公园。

## 参见
* 徐汇滨江地区

## 参考文献
江北岸

**江北岸**是中华人民共和国浙江省宁波市一隻近代历史文化街区，商业开发以后叫**宁波老外滩**，勒垃江北区，是宁波港旧码头，见证宁波近代五口通商个历史搭仔宁波帮个发展。

## 参考
安德鲁·泰特

**安德鲁·泰特**（）是一個英國、美國雙國籍个网红、生意人，以前是职业跆拳道运动员。渠靠讲男性同性别角色个`争议观点出名，勒垃网丄向所谓个趁钞票搭自我提升个课程。渠专门介畀人批评，讲渠推崇过度阳刚个生活方式。2022年，渠勒垃罗马尼亚畀警察捉起来，后首来罗马尼亚政府指控渠人口贩卖搭强奸个罪名，垃英国也有针对渠虐待咾逃税个控告。但是，渠网丄个粉丝还是蛮多个，是一個有争议个人。

## 参考
迎春路（上海）

**迎春路**是中华人民共和国上海市浦东新区个一条东西走向个路，西起上海科技馆、世纪广场西面个丁香路，穿过联洋新社区，东到丁香路。路帮伊南面个锦绣路、北面个丁香路部分路段基本平行。
严家蓉

**严家蓉**（），女，四川绵阳人，中华人民共和国外交官，箇歇是中华人民共和国驻巴哈马国特命全权大使。

## 生平
严家蓉中学是绵阳南山中学毕业个，大学是北京外国语大学搭瑞典隆德大学毕业个。渠当过外交部国际司三处副处长、常驻联合国代表团新闻发言人、外交部国际司处长、参赞、外交部新闻司副司级参赞、司领导。2016年，当仔国际民航组织秘书长办公室主任。2021年11月份，当仔北京冬奥会搭冬残奥会组委会新闻发言人。2022年，当仔国家节能中心首席顾问、二级巡视员。2023年，当仔外交部国际司参赞。2024年7月份，当仔中华人民共和国驻巴哈马大使。

## 参考资料
农历三月

**农历三月**，是华夏历法第三個号头。

## 主要节日
* 三月初三，上巳节
* 三月十五，苗族姐妹节
造洋飯書

《**造洋飯書**》是創作个一本西餐食譜，1866年美華書館首版个。伊收錄个食譜是高第丕夫人從三本英文書里向拣出來个，全書拢总廿章，介紹267種西洋料理菜譜，4種雜項。菜品類別排序對應。箇本书出版个目的是成為中國管家、廚師个西餐烹飪指南，勒垃材料、計量單位丄進行本地化，通过音译或者意译翻譯交关西餐。
西餐

**西餐**（），又叫**西方饮食**或**西洋料理**，是西方世界个烹饪方式搭仔饮食文化，主要包括欧式料理搭仔美国料理，帮中餐、日本料理咾啥个相对应。

## 参考
伏尔加格勒机场

**伏尔加格勒机场**（；），又叫**斯大林格勒机场**，老底子叫**古姆拉克机场**，勒垃俄罗斯伏尔加格勒捷尔任斯基区古姆拉克，是一座造勒老军用跑道丄个民用机场，是破产个伏尔加航空个基地。

当地辰光2025年4月29号，俄罗斯总统普京签署命令，允许伏尔加格勒机场恢復原名“斯大林格勒机场”。

## 参考
上海市黄浦区回民小学

**上海市黄浦区回民小学**，是難朝上海三隻民族小学裏向个一隻，是一個公办小学，勒垃黄浦区聚奎街50号。

## 历史
民国20年（1931年）中国回教协会开办仔敦化小学，头一個校长是沙善餘。抗日战争爆发以后，学堂搬到仔法租界南阳桥（後首來个方浜西路永乐里），改名敦和小学。民国29年拿原来个校舍收回来咾恢复上课，叫正明小学。抗战胜利以后，敦和小学搭正明小学合并，恢复敦化个名头。1949年7月，军管会接管仔学堂。

抗战个辰光，回民谢克看到有交关回民小人读弗起书，就搭金幼云商量，建议用小桃园街前上海回教孤儿教养所个空房咾课桌椅设备，开办崇本小学。

1956年，崇本小学改名蓬莱回民小学，后首来又改成功南市区回民第二小学。敦化小学改成功邑庙区回民小学，后首来又改成功南市区回民第一小学。

1994年4月7號，回民一小搭回民二小合併成**南市区回民小学**。2004年9月份，搭文庙路小学合併成**黄浦区回民小学**。

## 参考
伊光第一小学

**伊光第一小学**，是老底子上海个一隻回民小学，是1945年创办个，中华人民共和国个辰光，改名“**黄浦区回民小学**”，文化大革命个辰光撤脱。

## 历史
抗战胜利以后，重庆路、大沽路壗头个回民慢慢较多起来哉，渠拉大多数全蛮穷个，无得办法供小人读书，只有一眼眼人勒垃重庆路清真寺（租个房子）里向念经。介咾，民国34年（1945年），宗棣棠等人勒垃大沽路183弄5号重庆路清真寺个隔壁创办仔一爿回民子弟义务学堂，专门收回民学生子，又读汉书又读经文，叫**伊光第一小学**。两年后头李尊楷、李尊信等人组织校董会接办，经费主要靠回民卖大饼馒头、牛羊肉捐钞票，或者认月捐，勉强撑牢仔兩個班。

中華人民共和國成立以後人民政府资助渠，扩充到四個班，請仔沙子敬來當校长。1954年个辰光迁到仔大沽路135号个新地方，1956年改成公办黄浦区回民小学，回、汉学生子全收哉。文化大革命个辰光学堂撤脱。

## 参考
锦绣路

**锦绣路**是中华人民共和国上海市浦东新区一条主干道，是“601县道”（X601）。路南段是南北走向个，北段是东西走向个。路南面从康桥路路口出发，一路往北，到世纪公园以後开始贴牢世纪公园变成东西走向个，经过联洋新社区，到内环高架路/罗山路结束。伊往南延伸是康梧路，东延伸是锦绣东路。

## 周边建筑物
*世纪公园
*浦东新区图书馆
*上海科技馆
昌邑路

**昌邑路**是中华人民共和国上海市浦东新区黄浦江沿岸个一条路，是沥青路，西起即墨路，东到罗山路杨浦大桥底下，路名从山东省昌邑县来个。箇条路原先是工家浜、朱家宅河，1950年填脱，1957年开始断断续续一段一段修个路。

## 参考数据
梅花路（上海）

**梅花路**是中华人民共和国上海市浦东新区个一条东西走向个路，名字是从梅花来个。伊西起东绣路，东到芳甸路，全长2.4公里。

## 周边建筑物
* 花木工商所
* 中国电信上海公司浦东局张江川沙分局花木电话站
花木路

**花木路**是中华人民共和国上海市浦东新区个一条东西走向个路。伊东起罗山路，西到杨高南路接峨山路，勒垃世纪公园南面，全长3.7公里。


File:Century Park Gate7 in Huamu Road.JPG|勒垃花木路个世纪公园7号门售票处
File:Sight in Huamu Road.JPG|花木路世纪公园7号门附近风景一角
File:Xiantangbang Bridge.JPG|勒垃花木路上个咸塘浜桥
玉兰路

**玉兰路**是中华人民共和国上海市浦东新区个一条南北走向个路，名字是从玉兰来个。伊北起花木路，南到杜鹃路，全长1公里。

## 周边建筑物
* 上海市建平世纪中学
* 花木邮政所
* 花木街道办事处
* 花木社区卫生服务中心

## 参考
罗山路

**罗山路**是中華人民共和國上海市浦東新區一條南北走向个路，北起昌邑路，南到上海外環高速连到罗山南路丄。路丄有上海內環高架路搭仔罗山高架路。1992年9月份，羅山路杨高中路路口个羅山路立交橋開工，1993年9月30号造好通车。1999年10月20号，羅山路開始造龙东大道往南到上海外環高速个南延伸，2000年12月底完工。

## 参考
沙善餘

**沙善餘**（），名**慶**，以字行，出身南京回回，上海穆斯林学者、教育家。

## 生平
沙善餘是南京回回，生勒苏州，4歲个辰光跟牢渠拉爷从苏州搬到上海。渠先后勒垃圣芳济学堂、 格致书院读书。清朝光绪廿九年（1903年），跟牢尚贤堂个李佳白专修英文，后首来当仔助教。光绪三十一年，因为反对美国虐待华工，宣传抵制美货咾，畀李佳白辞退，到复旦公学教英文。沙善餘个英文水平是蛮高个。

宣统元年（1909年），上海清真董事会整顿扩充原来福佑路清真寺开办个务本小学，改名清真务本两等小学，沙善餘当学董，负责筹办事体，也兼授课程。1918年学堂搬到小桃园清真寺，改名清真回民学校。

1911年5月份，发起组织清真商团，自家当團长，姪女婿伍特公當副團長，武昌起义以后清真商团参与上海光复个战斗。民国元年（1912年）当仔山东高等学堂教务长、校长，民国3年，拒受袁世凯“诏封三品正授校长”咾，回到上海，当仔《神州日报》、《申报》编辑，兼路透通讯社译员搭华商纱厂联合会秘书咾啥。民国20年（1931年），当仔私立敦化小学校长、事务主任搭英文老师，1934年学堂成立仔初中部，扩建成功私立敦化中小学（是难朝上海市黄浦区回民小学搭上海市回民中学个前身）。

沙善餘是中国回教学会发起人之一，畀人推选为学会干事。渠还是《中国回教学会月刊》两個主编之一，箇份刊物主张建社团、办学堂，用教育兴教兴国。渠搭哈德成阿訇、伍特公一淘翻译仔《古兰经》前3卷，勒垃《中国回教学会月刊》丄發表。

1954年，当仔上海市文史馆馆员，还是盧灣區第一到第四届区政协委员。

1968年5月31號，沙善餘走脫，享壽九十歲。

## 著作
《上海回民史料》、《上海各清真寺沿革》、《上海伊斯兰教史》

## 參考
杜鹃路

**杜鹃路**是中华人民共和国上海市浦东新区个一条东西走向个路，从杜鹃花来个。杜鹃路西起浦建路，东到白杨路。

## 周边建筑物
* 上海市花木中心小学
* 花木街道协税收办公室

## 参考
锦安西路

**锦安西路**是中华人民共和国上海市浦东新区个一条东西走向个路。锦安西路东起锦绣路，西到东绣路，全长300米。
浦东大道

**浦东大道**是中华人民共和国上海市浦东新区个一条路，伊西南起浦东南路接陆家嘴东路，东北到赵家沟连勒东塘公路，全长9200米。路1930年修个，伊辰光叫浦东路。1935年10月份，路完工。1955年，浦东路拆分成浦东南路搭浦东大道。1997年，道路拓宽。为咾配合东西通道个建设工程，公交线路分别勒垃2007年、2011年、2014年经历三趟较大规模调整绕行。2021年12月5号，浦东大道恢復六车道通车，公交线路也回到浦东大道。

## 参考数据
长岸站

**长岸站**是南通轨道交通2号线个地铁站，勒垃中华人民共和国江苏省南通市崇川区长岸社区北大街永达路路口地下，2023年12月27号开通。

## 车站历史
该站规划建设个辰光叫**永达路站**，开通前改名叫长岸站。
* 2020年4月11号，车站主体结构封顶。
* 2023年12月27号，跟咾2号线一期工程通车一道开通。

## 参考
葉達夫

**葉達夫**（，，），也翻譯成**雅達夫**，印度外交官，做过印度－台北協會會長（印度駐臺代表）。

## 經歷
葉達夫是電腦工程師背景出身，有古吉拉特大學工程學士學位（計算機工程），有英語、印地語搭法語个工作知識。

2007年，葉達夫加入印度外事服務。勒垃新德里完成仔兩年个培訓後首，勒2009年派駐印度常駐聯合國日內瓦辦事處代表團。伊歇，渠還是聯合國祕書長互聯網治理改進專家組成員。2011年到2014年，他當仔印度駐布魯塞爾歐盟、比利時搭盧森堡大使舘二等祕書，負責搭歐盟、比利時搭盧森堡个政治關係。2014年到2016年，勒新德里當國家安全委員會祕書處副祕書，負責處理影響國家安全个外交政策問題。2016年到2017年，派駐印度駐美國大使舘。2018年1月份，借調到總理府，還延長仔任期，渠个表現得着仔肯定。2018年1月份到2023年1月份，當仔總理府辦公室副司長級別官員，協助總理搭別個高級官員處理搭外交政策、國防搭科技搭界个事體，參與制定咾實施過各種影響深遠个科技政策，包括核子、太空、電信搭資訊科技。

做總理府辦公室主任个辰光，葉達夫負責搭臺灣廠商接洽投資咾半導體合作。2023年8月份，葉達夫到仔台灣咾當仔印度－台北協會會長。2025年9月份离任。

## 參考資料
前程路

**前程路**是中华人民共和国上海市浦东新区个一条东西走向个路。前程路东起沪南路，西到锦绣路，全长1公里。

## 周边建筑物
* 中国浦东干部学院
* 浦东图书馆
龙汇路

**龙汇路**是中华人民共和国上海市浦东新区个一条东西走向个路。伊东起龙阳路，往西经过白杨路到沪南路，全长1.4公里。
苏皖轨道交通运营有限公司

**苏皖轨道交通运营有限公司**，简称**苏皖轨道交通运营公司**，是中华人民共和国一隻市域轨道交通运营公司，2025年6月3号勒垃南京市成立，负责运营宁马城际、宁滁城际两条跨省城际轨道交通线路。伊是南京地铁集团有限公司、滁州市滁宁城际铁路开发建设有限公司、马鞍山跃马交通投资有限公司三家公司合资10000万人民币成立个。

## 背景

根据中华人民共和国交通运输部个《长江三角洲区域交通运输更高质量一体化发展规划》，长三角地区会得通过轨道交通、公路、港航、民航、邮政等方面实现交通一体化发展。2024年12月份，环沪轨道交通运营有限公司成立。2025年是长三角一体化发展成为国家战略个第7隻年头。

## 历史搭仔运营

2024年6月份，上海市、江苏省、浙江省、安徽省发展改革委员会勒垃长三角一体化发展高层论坛丄签订《关于组建长三角轨道交通运营公司合作框架协议》，要求组建苏皖轨道交通运营有限公司，并于同年开始筹备。2025年5月29号，苏皖轨道交通运营有限公司勒垃中华人民共和国市场监管总局申报登记，苏皖轨道交通运营有限公司勒垃2025年6月3号由南京地铁集团有限公司、滁州市滁宁城际铁路开发建设有限公司、马鞍山跃马交通投资有限公司三隻公司共同出钞票，勒垃南京江北新区成立，注册资本10000万元。苏皖轨道交通运营有限公司负责运营宁马城际、宁滁城际两条跨省城际轨道交通线路，总运营里程约109.58公里（弗承担国铁路网功能个跨省市域轨道交通线路运营管理工作）。
### 宁马城际

宁马城际铁路又叫南京地铁S2号线，是中华人民共和国《长三角地区交通运输更高质量一体化发展规划》个一隻重点工程。宁马城际一期东起南京市西善桥站，西到马鞍山市当涂南站，全长约54.23公里，拢总有得16座车站，当中南京段8座、马鞍山段8座。伊用个是中车南京浦镇车辆有限公司生产个市域B型动车组，设计时速达到120公里。南京段、马鞍山段分别勒垃2021年12月份、2021年3月份开工，2025年底开通运营，开通以后采用“随到随走”公交化运营模式。

### 宁滁城际

宁滁城际铁路又叫南京地铁S4号线，2012年到2013年间勒垃《江苏省沿江城市群城际轨道交通线网规划》、《皖江城际铁路网规划研究报告》里向初步规划，箇线路西起滁州市滁州站，东到南京市南京北站，全长约55.35公里，设站17座，当中地下站3座，高架站14座，是南京都市圈轨道交通网个一部分。本线列车采用南京浦镇车辆有限公司生产个市域D型车运营。本线一期工程2018年12月30号开工，二期工程2019年12月26号开工，南京段2021年12月28号正式开工。2023年6月28号，一二期工程造好开通运营。

## 职责
苏皖轨道交通运营有限公司个职责同环沪轨道交通运营有限公司差弗多，分成三隻方面：
*跨区域调度指挥、运能分配个顶层协调，票务清分、成本清算等相关规则制定搭落实；

*据两省实际运营情况，制定列车运行图，建立运行图定期修改完善个机制；

*参与相关规划、技术标准研究、咨询咾啥个生活。

## 参考资料
何柱國（生意人）

**何柱國**，大紫荊勳賢（，），香港建制派、生意人，人稱「煙仔何」，是香港煙草創辦人何英傑拉大孫子，祖籍福建，生勒上海浦東。渠當過香港煙草有限公司董事會主席、星島新聞集團董事會主席。

何柱國也踏足政界，搭中華人民共和國政府關係蠻好，1998年獲委任全國政協委員。渠也是北京大學校董。

2025年6月11號，何柱國走脫，根據媒体了解是因爲“過牢新冠病毒引起肺炎并发症”。

## 參考
2025年6月洛杉矶抗议

**2025年6月洛杉磯抗議**是2025年6月6号开始，加州洛杉磯爆發反對移民突襲个抗議行動。箇桩事体个因头是美国移民搭海关执法局勒垃洛杉磯多地随机捉，引發民眾个抵触情绪，多隻团体帮独立抗议者组织参加箇趟抗议活动。抗議勒垃6月6号升級成街頭暴動，示威者同洛杉矶警察局、移民局人員發生激烈衝突。

第二天（6月7号），抗議范围扩展到派拉蒙搭仔康普顿，对抗烈度也越来越高。時任美国總統唐纳德·川普決定直接命令加州国民警卫队进行反击，还調派来300名兵力進駐洛杉矶維持秩序，箇是1965年以来国民警卫队头趟勒呒没经过州长请求个情况下头畀联邦官员动员。6月9号，五角大楼调动700名海军陆战队员进驻洛杉矶。包括加州州长加文·纽森个批评人士认为，军方个反应忒早忒激动、有得煽动性，是为咾政治利益、威权主义，引发关于军事应对抗议活动还是用警察控制抗议活动个争论。6月10号，洛杉矶市长巴斯宣布当地进入紧急状态，宣布从夜里向8点钟开始到第二天早浪向6点钟，洛杉矶市中心一平方英里里向实行宵禁，应对23家商铺畀人涂鸦破坏或者抢劫个情况。箇趟抗议里向，有得超过400名示威者畀警察或者国民警卫队捉脱，另外有多名执法人员帮抗议者受伤。

洛杉矶个反ICE抗议活动激发纽约、芝加哥等美国其他城市个反ICE抗议活动。另外还有超过20桩记者畀执法部门打或者拘留个事体，有个是畀橡皮子弹打，有个是畀执法部门喷催泪瓦斯，澳大利亚总理认为箇种事体是针对性个。

## 参考
邻苯二甲酸

**邻苯二甲酸**是一种有机化合物，化学式是C6H4(COOH)2，伊最早是由法国化学家奥古斯特·罗朗勒1836年用硝酸氧化1,2,3,4-四氯-1,2,3,4-四氢萘制得个。

## 参考资料
间苯二甲酸

**间苯二甲酸**是一种有机化合物，化学式是C6H4(COOH)2，伊是用氧气来氧化间二甲苯来制造个，每年做脱十亿公斤朝外。

## 反应
间苯二甲酸搭氯化亚砜反应，得到间苯二甲酰氯。
: C6H4(COOH)2 —SOCl2，DMF（cat）→ C6H4(COCl)2 
## 参考资料
西替酰胺

**西替酰胺**是一种抗惊厥药（抗抽风药），有镇静搭催眠个效果。伊是卡马西平个类似物，常庄用来控制羊癫疯个发作。

合成个方法：
: 

## 参考资料
4-氨基联苯

**4-氨基联苯**也叫**联苯-4-胺**，是一种有机化合物，化学式是C12H11N，勒4-硝基联苯个还原反应做出来个。伊勒肝脏里向会畀渠氧化，形成DNA加合物，损伤DNA。

## 参考文献
对苯二甲酸

**对苯二甲酸**是一种有机化合物，化学式是C6H4(COOH)2，伊好用来生产聚酯。

## 合成
工业浪向，渠是由对二甲苯个氧化反应来制造。
:
## 参考资料
临江仙（网络剧）

《**临江仙**》（），本來也叫《**衡门有狐**》，是一部爱奇艺搭娱丸YUONE一淘出品咾，智磊搭国浩共同一淘導演，白鹿、曾舜晞、何瑞贤搭陈鑫海领衔主演个中国古装仙侠剧。2025年6月6号开始勒垃爱奇艺、LINE TV、MyVideo、Netflix丄上线。

## 演出时间

## 演员阵容

### 主要脚色

## 制作
箇部剧2024年4月8號勒垃横店影视基地正式开机，同一年8月6號宣布杀青。

## 參考
項致莊

**項致莊**（），名**宗羽**，字**致莊**，號**志壯**，吴越杭州人，中華民國政治人物、軍人，抗日戰爭个辰光叛逃投靠汪精衛國民政府，后首来当仔浙江省省長。

項致莊是保定军官学校第二期炮兵科毕业个。渠当过第廿六路军司令部参谋处处长，教导第一师炮兵第一旅旅长。1932年6月份，当仔军政部陆军炮兵学校教育长。1933年7月份，当仔训练总监部参事，11月份当仔江苏保安处处长兼江苏禁烟委员会常务委员，镇江警备司令，第三战区炮兵副总指挥。1936年10月16号授少将。后首来投靠仔汪精衛國民政府，1939年当仔汪精卫國民政府国民党中央委员。1943年当仔汪政权军事委员会委员，军事委员会参谋次长兼总务厅厅长，第五集团军总司令。同一年7月31号畀重庆国民政府免去陆军少将个原官。1944年2月份当仔汪政权苏北屯垦总署署长，6月份当仔汪政权第十二军军长。1944 年9月份当仔汪精衛國民政府浙江省省长。

1946年11月26号丄半日項致莊勒垃南京雨花台（一說上海，弗確）槍斃脫。

## 参考
白杨街道

**白杨街道**，是浙江省杭州市钱塘区个一隻街道，是2002年4月份成立个，管辖总面积54.9平方公里，人口大约57.6万。

## 歷史
2001年11月份，杭州经济技术开发区党工委、管委会成立街道筹建工作领导小组，正式开展街道筹建工作。2002年4月5号，经浙江省政府《关于杭州市江干区部分行政区划调整的批复》批准，同意担杭州市江干区下沙镇部分行政区划（开发区区域裏向）划畀江干区政府直辖，设立街道办事处。4月29號，经杭州市政府《关于设立江干区白杨街道办事处的批复》批准，同意江干区政府上报个《关于成立月雅河街道的请示》搭《关于要求将月雅河街道更名为白杨街道的补充请示》，勒垃下沙镇范围裏向切块成立白杨街道办事处。12月份，根据杭州市委、市政府《关于同意将江干区白杨街道委托杭州经济技术开发区管理的批复》，白杨街道行政区域范围（总面积9.4平方千米）成建制委托畀杭州经济技术开发区管理，实行开发区带街道个管理体制。2003年6月份，白杨街道办事处正式挂牌成立。2008年9月份，街道办公地点搬到4号大街新造个“白杨街道市民服务中心”。

## 行政区划
到2007年底，白杨街道下头有景园、月雅苑、大北、高教、邻里、云水搭闻潮介7隻社区。

难朝白杨街道有25隻社区：景园社区、大北社区、月雅苑社区、高教社区、邻里社区、闻湖社区、云水社区、海天社区、多蓝水岸社区、朗琴社区、伊萨卡社区、东湾社区、观澜社区、江滨花园社区、江潮社区、美达社区、晨光社区、东郡社区、云滨社区、云涛社区、银海社区、东保社区、凌云社区、汇澜社区、云邸社区。

## 参考
伊萨卡社区

**伊萨卡社区**，是浙江省杭州市钱塘区白杨街道个一隻社区，是2011年6月14号成立个，辖区面积1.2平方公里，东到之江东路（沿江大道），南到14号大街，西到25号路，北到12号大街，小区共计3148户，总人口1.4万余人。社区里向木佬佬是外地人。

下底个小区有伊萨卡国际城鹭江园、绮风园、浩泽园。

## 参考
邻里社区（杭州市）

**邻里社区**，是浙江省杭州市钱塘区白杨街道个一隻社区，是2006年3月份挂牌成立个。

箇個社区裏向蹲个人，全部是从外地跑过来做生活个外地人。有邻里中心、东尚国际寓所搭和达自由港介3隻小区。辖区裏向有700多爿企业。

## 历史
2005年2月份，白杨街道受到杭州经济技术开发区管委会个委托，对出口加工区生活服务区进行社区化管理，成立仔出口加工区生活服务区社区。2006年3月份，出口加工区生活服务区社区改名邻里社区，正式挂牌成立。

## 参考